RTS :: Afera "Agrobanka", pritvor za osumnjičene\nHronika Afera "Agrobanka", pritvor za osumnjičene\nAfera "Agrobanka", pritvor za osumnjičene\npetak, 10. avg 2012, 19:19 -> 14:05\nPosle saslušanja kod sudije za prethodni postupak, osumnjičenima u aferi "Agrobanka" određen pritvor do mesec dana, saznaje RTS. Policija ispituje odgovornost i drugih osoba za koje se sumnja da su učestvovale u aferi.\n01.30 (subota) - Osmorici osumnjičenih određen pritvor do 30 dana rekao za RTS specijalni tužilac Miljko Radisavljević.\n22.50 - Sudija za prethodni postupak i dalje saslušava osumnjičene u aferi "Agrobanka", kojima je u četvrtak određeno policijsko zadržavanje.\nTužilaštvo za organizovani kriminal donelo je naredbu o sprovođenju istrage protiv osumnjičenih Dušana Antonića, Bojana Zarića, Slavoljuba Korićanca, Vehba Papića i Bojana Labovića, odgovornih lica u "Agrobanci", rekao za RTS tužilac za organizovani kriminal Miljko Radisavljević.\nPrema njegovim rečima, istraga se vodi i protiv Miloša Uzelca, Milana Antonića, Branimira Uzelca, Sauda Hasovića i Slobodana Ratkovića, odgovornih lica u privatnim preduzećima Headcommerce, Drina timber i Eso limb zbog sumnje da su izvršili krivično delo zloupotrebe službenog položaja.\nUhapšenima je u četvrtak određeno policijsko zadržavanje, a trenutno je u toku njihovo saslušanje pred sudijom za prethodni postupak, saznaje RTS.\n"Pre donošenja naredbe o sprovođenju istrage, Uprava kriminalističke policije je protiv osumnjičenih Tužilaštvu podnela krivičnu prijavu i dostavila dokaze, dokumentaciju i druge materijale prikupljene u toku predistražnog postupka koji je pokrenut februara meseca ove godine. Krivična prijava je podneta povodom kredita koje je Agrobanka odobrila preduzećima Headcommerce, Drina timber čiji je suvlasnik Milan Antonić, sin osumnjičenog Dušana Antonića", precizirao je Radisavljević.\nKako je rekao, nakon saslušanja osumnjičenih u Tužilaštvu zaključeno je da postoje osnovi sumnje da je nezakonitim odobravanjem kredita preduzećima, koji su upotrebljeni za kupovinu imovine čiji je vlasnik bila sama "Agrobanka", omogućeno pribavljanje imovinske koristi vlasnicima preduzeća u iznosu od više od 4.140.000 evra.\nInače, policija još traga za Milanom Antonićem i Slobodanom Ratkovićem. Milan Antonić, sin Dušana Antonića, javio se danas Direkciji policije i rekao da se nalazi na letovanju u Crnoj Gori, koje će prekinuti i javiti se istražnim organima.\nTužilaštvo za uhapšene traži pritvor i najavljuje da će istraživati i ostale kredite koje je banka odobravala u periodu od 2006. do 2011. godine.\nRadisavljević je istakao da će posebno biti proveravani krediti koji do danas nisu vraćeni, a odobreni su preduzećima koja se nalaze u stečaju ili su u blokadi. Kako je naveo, predmet postupka biće i istraživanje tokova novca koji je Agrobanka spornim kreditima plasirala velikom broju pravnih lica.\nSpor oko dokumentacije NBS\nTužilac Radisavljević tvrdi da saradnja Tužilaštva i Narodne banke nije počela na vreme. NBS se, kako navodi, Tužilaštvu za organizovani kriminal obratila prvi put u junu ove godine, dakle nakon što je počeo predistražni postupak.\n"Ja sam zatražio od NBS da pošalje dokumentaciju zatečenu u Agrobanci tokom postupka kontrole koji je vršen u toku 2011. godine, nakon toga nije bilo nikakvog odgovora i nisam dobio ništa od tražene dokumentacije", naveo je Radisavljević.\nDoskorašnji guverner Dejan Šoškić je pre deset dana u intervjuu NIN-u rekao da je posle vanredne kontrole poslovanja "Agrobanke", NBS zapisnik o tome dostavila 5. oktobra 2011. Upravi kriminalističke policije.\nDirektor policije Milorad Veljović za RTS kaže da su zapisnik dobili tek kada su to izričito zahtevali. "Kada smo tražili zvanično od NBS taj izveštaj, sugerisano je da to ne mogu da nam daju, jer je to, navodno, službena tajna. Tražili smo da nam zvanično odgovore zašto je to službena tajna. Tek tada smo dobili taj zapisnik. Ovim ne želim da kažem da banka nije bila zainteresovana da izvrši kontrolu, ali to je istina", naveo je Veljović.\nPolicija, kako navodi, ispituje odgovornost i drugih osoba za koje se sumnja da su učestvovale u aferi "Agrobanka". Milorad Veljović kaže da policija ima punu podršku svih državnih institucija i da na nju niko ne vrši nikakve pritiske u vezi sa slučajem "Agrobanke".\n"Ono što je naš interes i što sada radimo jeste da utvrdimo ulogu Upravnog odbora i svakog člana Upravnog odbora, ulogu predsednika Izvršnog odbora i svih članova Izvršnog odbora, kao i ulogu svih kontrolnih faktora, pa i Narodne banke, u okviru poslovanja ove banke", naveo je Veljović.\nIz revizorske kuće KPGM koja je radila reviziju finansijskih izveštaja Agrobanke, tvrde da u potpunosti stoje iza svojih revizorskih postupaka i zaključaka za 2010. i 2011. godinu.\n"Za 2010. godinu smo izdali nekvalifikovano mišljenje na finansijske izveštaje Agrobanke, dok je naše mišljenje za 2011. godinu uzdržano. To znači da, koristeći sve raspoložive revizorske postupke, mi nismo uspeli da potvrdimo iskazanu finansijsku poziciju Agrobanke na dan 31. decembar 2011. godine, kao ni rezultate poslovanja iskazane za 2011. godinu", navodi se u saopštenju.\nKako je rečeno, iz tog razloga, čak stavljajući po stranu obaveze po pitanju čuvanja poverljivih informacija, nisu u mogućnosti da komentarišu razlike između finansijskih izveštaja za 2010. i 2011. godinu.\n(petak, 10. avg 2012, 21:54)\nMozda ovo nekome deluje samo kao marketinski potez, ali nije. Problem je u tome sto u praksi predhodne vlade nije bilo da se toliko bavi ovakvim stvarima, vec je uglavnom precutkivano i gurano pod tepih.Nova vlada ce oznaciti kraj takve prakse, a imace dosta posla u rasvetljavanju ovakvih i slicnih slucajeva iz blize i dalje proslosti.Kriminal se dosta rasirio.Nece biti lako da se sve dovede u red, ali to ipak nije nemoguce.\n(petak, 10. avg 2012, 21:46)\npocelo je, pocelo :D Bojim se samo da nas ne zadesi masovni odliv i raseljavanje "biznismena" kad shvate da zaista jeste pocelo :D\n(petak, 10. avg 2012, 21:45)\nzelim ostati amoninan [neregistrovani]\npreventiva i perspektiva\nDobro, svidja mi se ovo sto pocinje da se desava. Vidim da je novoj vladi jasno da narod apsolutno nema nista od toga da se "kontroverznim biznismenima" oduzme posao i nikom nista. Ono sto je potrebno da se uradi jeste upravo ovo, t.j. da se istrazi gde je otisao novac, da se odgovorni zatvore i oduzme im se novac. To ce takodje biti preventivna mera za ostale, nece bas tako lako uzimati tudje pare ako shvate da se zbog toga ide u zatvor!\n(petak, 10. avg 2012, 21:29)\nZa sada sve ide kako treba. Podržavam čvrstu rešenost da se borba protiv kriminala i korupcije okonča na pravi način. Raduje me da smo na putu da konačno postanemo pravna država.\n1 Potvrđena i četvrta optužnica za "Agrobanku"\n2 Potvrđena treća optužnica za "Agrobanku"\n3 Nova hapšenja u aferi "Agrobanka"\n4 Nova privođenja u slučaju "Agrobanka"\n5 Nastavljeno suđenje za Agrobanku\n6 Počelo suđenje za "Agrobanku"\n7 Optužnica protiv Jožefa Kase\n8 Suđenja za aferu "Agrobanka" 9. oktobra\n9 Antonić negirao krivicu za "Agrobanku"\n10 Odloženo pripremno ročište za "Agrobanku"\n1 Sudar kod Valjeva, sedmoro povređenih\n2 Helikopterima ugašen požar u blizini Dečana\n3 Zaplena marihuane u Novom Sadu, uhapšen osumnjičeni\n4 Pritvor do 30 dana lekaru i policijskom službeniku\n5 Uhapšen osumnjičeni zbog nasilja nad suprugom\nSvi su Najstariji Sveti EvroBal Srbijo, bozanstvena zemljo pravoslavna <3 Mozda


Mtel najvrednija telekomunikaciona kompanija u BiH – Banjaluka24\nBerzansko tržište u posljednje vrijeme pokazuje da Mtel, jedna od najvažnijih srpskih kompanija u BiH, prestiže konkurenciju i postaje najvrednija telekomunikaciona kompanija u zemlji. Cijena Mtelovih akcija je porasla za više od 60 odsto u odnosu na početak 2021. godine, a tržišna kapitalizacija za oko 300 miliona KM i sada iznosi 786 miliona KM.\nOvim povodom, Jelena Trivan, generalna direktorka kompanije Mtel komentarisala je rezultate koje bilježi kompanija u smislu tržišne kapitalizacije. „Čini mi se da javnost nije prepoznala veličinu ove vesti, odnosno koliku važnost ona ima za srpsku privredu i Republiku Srpsku. Zašto je to tako? Zato što BH Telekom primarno posluje na dijelu tržišta sa manje-više dva puta većim brojem stanovnika. A, uprkos tome, Mtel je za samo šest meseci uspeo da poraste i da postane vrednosno veći na berzi od samog BH Telekoma, da poveća vrednost svojih akcija za 300 miliona iliti za 60,6 odsto. To govori o tome koliko je ova kompanija uspešna ali i potentna i koliko kompanije iz Republike Srpske bez ustručavanja mogu verovati da mogu biti dominantne na ukupnom tržištu a ne samo na tržištu Republike Srpske. Ovaj rezultat proizilazi iz naših ulaganja, naših akvizicija, ulaganja u sadržaj, kao i u inovativne tehnologije i mi smo definitivno kao Telekom Srbija grupa i Telekom Srpske apsolutno dominantni telekomunikacioni operater u ovom regionu“, rekla je Jelena Trivan.\n„Zainteresovanost investitora je očigledno povećana, a sve to je rezultat pozitivnih promena koje smo doneli u poslovanju i funkcionisanju celokupne zajednice“, zaključila je Jelena Trivan, generalna direktorka kompanije Mtel.\nKlikom na link pogledajte video izjavu.


Narodna stranka traži ostavku gradonačelnika Novog Sada | Autonomija\n"Niko nema pravo da bagateliše i proćerda ono što su generacije Novosađana sticale"\nNarodna stranka pozvala je danas gradonačelnika Novog Sada Miloša Vučevića da momentalno podnese ostavku zbog štetnih postupaka i potpunog zanemarivanja interesa grada Novog Sada u poslu javno-privatnog partnerstva u Javnom komunalnom preduzeću Stan.\nU saopštenju Narodne stranke koje je potpisao poverenik za Novi Sad Borislav Novaković, navodi se da je vlast SNS-a u Novom Sadu predvođena Milošem Vučevićem najpre „potpuno upropastila“ JKP Stan, a onda je predložila javno-privatno partnerstvo sa konzorcijumom koji predvodi litvanska firma Busto Valda UAB, koja je toliko nesolidna da na kraju procesa nije imala dovoljno novca da uplati ni osnivački ulog.\n„Prvo, najvažnije i osnovno pitanje je sa kojim pravom Miloš Vučević ulazi u proces privatizacije javno-komunalnih preduzeća. U pitanju je kapital grada Novog Sada i niko nema pravo da bagateliše i proćerda ono što su generacije Novosađana sticale. S kojim pravom sprovodi privatizaciju JKP Stana i najavljuje privatizaciju Spensa?“, upitao je ….\n„Gradonačečlnik Novog Sada pokazuje temeljno nerazumevanje i neznanje funkcionisanja komunalnog sistema. Nije smisao upravljanja gradom da učinite atraktivnijom i vidljivijom ponudu stranom partneru, nego da ta ponuda svojom sadržinom zaštiti javni interes i prava zaposlenih u JKP Stanu. Nije posao gradonačelnika da privileguje i pogoduje stranom partneru, nego da vodi računa o interesu grada Novog Sada„, naveo je Novaković.\nZoran Stojiljković: Oni koji su vladali – da dugoročno sklone prste od izvršne vlasti


Počela 20.Pršutijada u Mačkatu (VIDEO) – ZoomUe\nPočela 20.Pršutijada u Mačkatu (VIDEO)\nby Vesna Đurović · 14 фебруара, 2020\nMAČKAT-U zlatiborskom selu Mačkat počela je 20.Sajam suvomesnatih proizvoda -Pršutijada,na kojoj je svoje tradicionalne proizvode od mesa izložilo 20 proizvođača.\nU ovom zlatiborskom selu decenijama unazad generacije meštana proizvode suvomesnate proizvode u drvenim sušarama,ložeći vatru i dimeći meso .\nOvogodišnji pobednik u proizvodnji svinjske pršute Nikola Šopalović kaže da nema tajne u proizvodnji,već da je najbitnije dobro meso.\n„Meso sa našeg podneblja treba dobro usoviti,da odstoji i onda nadimiti na laganoj vatri.To je recept za dobru pršutu „,naglašava Šopalović.\nUpravo ta narodna proizvodnja koja se održala decenijama u Mačkatu ,uspela je da prebrodi sve nedaće modernog vremena i nađe put do tržišta.\n„Posle 20 godina nadam se da ćemo uspeti da zaštitimo geografsko poreklo i brendiramo pršutu ,kako bi mogli da izađemo i na tržište Evrope.Pojedini proizvođači prisutni su i na stranim tržištima,ali to su male količine.Organizovani i udruženi proizvođači uz pomoć opštine Čajetina mogu imati mnogo veći plasman .Opština će pomoći proizvođačima i u modernizaciji proizvodnje“,rekao je predsednik opštine Čajetina Milan Stamatović na otvaranju Pršutijade.\nNagrada za najbolju goveđu pršutu pripala je Mitru Mariću,za najbolju kobasicu Ružici Stojanović,Dragoljub Šopalović proizveo je najbolju slaninu,a Dušan Stojanović stelju.\nSajamske cene suvomesnatih proizvoda su 1900 dinara za kilogram goveđe pršute,svinjske pršute i stelje po 1500 dinara ,kilogram kobasice je 900 a slanine 1000 dinara.\nPršutijada traje do 16.februara, a organizator 20.Pršutijade je Udruženje proizvođača suvomesnatih proizvoda Zlatiborskog okruga Mačkat pod pokroviteljstvom opštine Čajetina,TO Zlatibor,Sportskog centra Čajetina i Eko agrara .\nLDP :Užičani zaslužuju bolju vlast i parlament\nKonkurs za zgradu suda u Užicu\nby branko · Published 17 фебруара, 2016\nNext story Tradicija na strani domaćina (VIDEO)\nPrevious story Nove donacije pribojskom zdravstvu


- Budući da se delta soj brzo širi i da će verovatno ovde pogoditi nevakcinisane, čime će svi biti u opasnosti od zaražavanja, verovatno je moj poslednji najbolji pokušaj da se ljudi vakcinišu, izjavio je Kevin Keli, izvršni direktor kompanije Emerald pekedžing, a prenosi britanski list Gardijan.\nAmerička kampanja vakcinacije poslednjih nedelja beleži usporen napredak, sa svakodnevnom vakcinacijom nešto više od 500.000 od 4. jula.\nAko nastavi ovim tempom, SAD neće dostići najniži prag imuniteta krda od oko 70 odsto do kraja ove godine, ocenjuje Rojters.\nBudući da su vladini napori usporili, pojedine kompanije, među kojima je i Kelis, preuzele su na sebe zadatak ubeđivanja radnika da se vakcinišu.\nIstovremeno, nemačka automobilska kompanija Dajmler je otvorila mobilne klinike za vakcinaciju na svim svojim većim proizvodnim mestima u SAD.


Dunav - Srbija\nOpevana u čuvenoj kompoziciji Johana Štrausa mlađeg Na lepom plavom Dunavu, najlepša Evropska reka Dunav uvek je predstavljala inspiraciju kako državnicima i mornarima, tako i umetnicima i putnicima. Zbog beskrajno plave površine i kulturno-istorijske važnosti, Dunav je jedna od najpopularnijih reka za rečno krstarenje ne samo u Evropi već i na svetu.\nReka ukupne dužine od 2.888 kilometara prolazi tokom od 588 km kroz srpske planine, ravnice, gradove i sela i zaštićene prirodne predele.\nRezervat biosfere Bačko-Podunavlje jedna je od najočuvanijih ritsko-močvarnih celina na čitavom toku Dunava koji je UNESKO 2017. godine uvrstio na Svetsku listu rezervata biosfere. U rezervatu od međunarodnog značaja možete posmatrati brojne biljne i životinjske vrste i istražiti retka prirodna staništa kao što su ade, rukavci, plavne šume i peščane rečne obale.\nNa istočnoj granici Srbije, tamo gde je Dunav najdublji, nalazi se nacionalni park Đerdap. Poznat po retkim vrstama orlova koji nadleću Đerdapsku klisuru, ovaj nacionalni park je dom više od 1000 biljnih vrsta ali i vidri, medveda i divokoza kao i brojnih drugih vrsta sisara i ptica koje možete videti samo u predelima izuzetnih prirodnih odlika.\nUsamljena planina u živopisnoj vojvođanskoj ravnici i najstariji nacionalni park u Srbiji, Fruška Gora poznat je po svojim pitomim padinama, stoletnim šumama, vinogorju i nadaleko poznatim Fruškogorskim manastirima.\nUz Beogradski i Negotinski rejon, Fruška gora je jedan od tri vinska rejona koja spaja tok Dunava. Isprobajte čuvena fruškogorska vina, bermet i ausbruh čija se tradicija pravljenja prenosi s generacije na generaciju. Nastavite dalje niz Dunav i okusite vina iz srpske prestonice ili jedinstveno belo vino iz Smedereva gde još stari Rimljani gajili zasade vinove loze. Ili se zaputite na istok Srbije i degustirajte vino pravljeno od autohtone vrste crne tamjanike koja se uzgaja isključivo u Negotinskoj krajini nedaleko od Đerdapa.\nUparite unikatna srpska vina sa lokalnim specijalitetima krajeva iz kojih potiču i otkrijte zašto se baš sliv Dunava smatra važim gastronomskim centrom i jednim od najboljih područja za proizvodnju vina u Evropi.\nA ako vas od netaknute prirode više interesuju urbani gradski centri napravite kratak odmor na novosadskom i beogradskom pristaništu i obiđite znamenitosti dva velika grada koja već godinama privlače turiste svojom gostoljubivošću, kulturnim znamenitostima i bogatim noćnim životom. Ili otkrijte šarm varošica kao što su Apatin, Donji Milanovac, Kladovo ili Veliko Gradište koje, svaka sa svojom istorijom, tradicijom i običajima snažno govore o specifičnostima života na Dunavu. Vratite se kroz istoriju posetom nekoj od očuvanih antičkih i srednjevekovnih tvrđava ploveći nizvodno od Bačke prema Đerdapu. Poseta tvrđavama na Dunavu vratiće vas u vreme kada su Rimljani, Ugari, Osmanlije i Srednjevekovni srpski vladari šetali ovim prostorima, i ojačavali svoje granice koje su neretko pratile tok reke. Arheološko nalazište Viminacijum, sa ostacima jednog od najznačajnijih rimskih gradova u periodu od 1. do 6. veka nalazi se u blizini ušća Mlave u Dunav, dok se Lepenski Vir, kolevka evropske civilizacije nalazi na samoj obali Dunava u okviru nacionalnog parka Đerdap.\nZaplovite duž jedinstvenog plovnog kanala Dunav-Tisa-Dunav i otkrijte znamenitosti Banata i Bačke. Kanal koji se prostire duž Vojvodine u dužini od skoro 1000 km kreiran je ljudskom rukom za navodnjavanje zemljišta i odbranu od poplava, a nudi brojne mogućnosti za lov, ribolov ili odmor na reci.\nUkoliko želite odmor koji je u isto vreme relaksirajući i sadržajno bogat, provedite ga na reci koja predstavlja žilu kucavicu Evrope i otkrijte zašto i u 21. veku Dunav nije izgubio ni trunku svoje privlačnosti ni međunarodnog značaja .


NSinfo: Vanredna sednica FK Vojvodina - Tema loši rezultati poslovanja i na terenu...\nVanredna sednica FK Vojvodina - Tema loši rezultati poslovanja i na terenu...\nVanredna sednica Skupštine FK Vojvodina zakazana je za petak\n21. decembar, na osnovu zahteva dela skupštinara.\nNa sednici će se naći nekoliko tačaka dnevnog reda, a kako saznaje 021.rs, raspravljaće se o lošim rezultatima tima u jesenjem delu sezone, analiziraće se prethodni prelazni rok, a tema će biti i finansijsko stanje kluba posle godinu dana rada aktuelne uprave.\nTakođe, razgovaraće se i o uređivanju rada mlađih selekcija, odnosno o osnivanju Akademije FK Vojvodina. Tu odluku je doneo Upravni odbor kluba, a sada bi trebalo da se sa detaljima upoznaju i skupštinari.\nSednica se zakazuje dva meseca posle otvorenog pisma navijača koji su članovi skupštine, a koji aktuelnu upravu vide kao najgoru od 2005. godine. Navijači su u pismu upitali i da li Dušan Bajatović, član Upravnog odbora, vodi klub u stečaj, a osim njega, direktno su prozvali i predsednika UO Dušana Vlaovića. Tema navijača u pismu bilo je i finansijsko stanje kluba, ali i igrači koji su dovedeni tokom letnjeg prelaznog roka, za koje smatraju da svojim kvalitetom ne zaslužuju "crveno-beli" dres, nazivajući ih "menadžerskim poluigračima", prenosi 021.rs.\nNavijači Voše: Čestitamo, vi ste najgora uprava u poslednjih 14 godina


Naslovna Ostalo Odbojka Prvi poraz Srbije u Ligi nacije\nOdbojkaška reprezentacija Srbije doživela je poraz od Poljske 3:1 (26:24, 25:19, 21:25, 25:15) u okviru drugog meča Lige nacija.\nNakon što su juče savladali Sloveniju, izabranici Slobodana Kovača nisu imali previše rešenja za raspoložene Poljake. Posle dva izgubljena seta, selekcija Srbije uspjela je da se vrati i smanji, ali to je bilo kratkog daha.\nPoljaci su imali bolje serve ali u poslednjem setu malo je to bilo slabije.\nPredvodio ih je Vilfred Leon je sa 26 poena.\nOvim porazom, Srbija je došla do skora 1-1, ali pred “orlovima” je još 13 susreta.\nSrbija će sjutra od 21 sat igrati meč sa Italijom u Riminiju.\nPrethodni tekstPoznat sudija za finale Evrolige\nSljedeći tekstŠarkić želi da bude prvi golman reprezentacije\nL.M. - 8/05/21 16:44 1


Završna Konferencija Projekta „7 čuda Mehedinci i Borski“, 20. decembra 2018. godine, Drobeta Turnu Severin – Asociaţia Pro-Mehedinţi\nHome > 7 ČUDA IZ OKRUGA MEHEDINCI I BORSKI > Konferencije > Završna Konferencija Projekta „7 čuda Mehedinci i Borski“, 20. decembra 2018. godine, Drobeta Turnu Severin\nAsocijacija Pro Mehedinti, kao vođa projekta, organizovala je 20. decembra 2018. završnu konferenciju projekta „7 čuda Mehedinci i Borski“. Konferencija je održana u Palati kulture „Teodor Costescu“ u Drobeta Turnu Severin, okrug Mehedinti u Rumuniji. Konferenciji je prisustvovalo 50 učesnika, iz iz projektnog područja Rumunije i Srbije, kao i predstavnici medija. Učesnicima su predstavljeni rezultati projekta „7 čuda u Mehedintima i Borskom“. Učesnici su dobili materijale dizajnirane da promovišu projekat, napravljen posebno za ovaj događaj.\nProjekat „7 čuda Mehedinti i Borski“ se realizuje zajedno sa partnerima Bios fond i Turističkom organizacijom opštine Negotin tokom 18 meseci: od jula 2017. do januara 2019. godine, u okviru Programa prekogranične saradnje INTERREG IPA Rumunija-Srbija.\nDecember 21, 2018 at 6:54 pm slate74 Konferencije Share via:


23.06.2022 / 17:20 Politika - Premijer Slovenije\n"Danas moramo naći konsenzus", rekao je prije sastanka Europskog vijeća u Briselu slovenski premijer Robert Golob.\nSlovenija se pored Austrije najsnažnije zalaže za to da Bosna i Hercegovina dobije status kandidata za članstvo u EU.\nGolob je rekao da Slovenija i Austrija neće blokirati dodjelu statusa kandidata Ukrajini (to su informacije koje su se pojavile u nekim stranim medijima), “a to ne znači da se neće zalagati da taj status dobije i BiH. Ako treba insistirat ćemo do jutra”.\n“Ono što je važno je to da smo obje zemlje (Slovenija i Austrija) veoma za to da se BiH dodjeli status kandidata bez dodatnih uslova. Postoji više mogućnosti kako naći konsenzus”, rekao je Golob u Briselu i dodao da nije važno čime će biti zadovoljna Slovenija, nego to da se ljudima u BiH da jasan signal da održe nadu na članstvo u EU isto kao što se ta nada daje Ukrajini.\n“Stanovnici Bosne i Hercegovine nisu sami krivi za situaciju u kojoj su se našli i tamo je bio rat i oni polako gube nadu da će biti dio evropske porodice”, poručio je slovenski premijer.\nPodsjećamo, u Briselu traje sastanak Evropskog vijeća na kojem lideri Evropske unije dogovaraju zaključke. Bosna i Hercegovina nada se statusu kandidata, a kako saznaje N1 Austrija i Slovenija najviše insistiraju na tome.


Bugarske kompanije nameravaju da pređu na “hibridni način rada” koji podrazumeva dva dana rada od kuće i tri dana rada u kancelariji nedeljno. Sa time se složilo 79% od 250 bugarskih kompanija iz 13 različitih sektora koje su učestvovale u istraživanju podrške vođstvu, kako izveštava list „24 sata“.\nStudija, sprovedena krajem 2020. godine, odnosi se na organizaciju rada tokom pandemije. U 62% kompanija zaposleni su imali bolji odnos između poslovnog i privatnog života, skoro 80% kompanija je reklo da im se povećala produktivnost, dok je 46% anketiranih kompanija reklo da su se poboljšale IT veštine njihovih zaposlenih.\nTokom pandemije, kompanije su smanjile fizičko prisustvo i ubrzale trend digitalizacije u mnogim poslovnim sektorima. Više od 88% anketiranih kompanija kaže da se glavna transformacija dogodila kao rezultat upotrebe novih digitalnih alata za saradnju i komunikaciju. U pandemiji su se svi sastanci odvijali na raznim internet platformama, od intervjua i pregovora, do važnih poslovnih sastanaka, za koje je pre pandemije bilo nezamislivo da se održe na internetu.\nUprkos poteškoćama u radu na daljinu, više od polovine kompanija tvrdi da je hitne slučajeve rešilo bolje nego što se očekivalo. U novom okruženju, menadžeri i HR stručnjaci morali su da se usredsrede na posvećenost, iskustvo, obuku i razvoj svojih zaposlenih. Lideri su morali steći nove veštine koje su ključne za rad na daljinu.\nStudija je takođe sprovedena u Nemačkoj kako bi se napravila uporedna analiza između bugarskih i nemačkih kompanija u pogledu njihove adaptacije na „novu normalu“. Prema rezultatima, bugarskih kompanija koje procenjuju da su njihovi zaposleni poboljšali svoje računarske veštine, za 15% je više od nemačkih. Zahvaljujući radu na daljinu, 30% više bugarskih ispitanika reklo je da su njihovi ljudi umorni od ograničenja i da žele da se vrate u „dobra stara vremena“. Međutim, postoji i jednoglasno mišljenje nemačkih i bugarskih kompanija da je hibridni način rada i mešovito upravljanje, kako sa fizičkim tako i sa digitalnim prisustvom, budući način upravljanja.\nPočetkom februara, Evropski parlament usvojio je pravila koja regulišu rad na daljinu kako bi se razlikovao od slobodnog vremena. Razlog je bio taj što je većina zaposlenih na poslu od kuće bila u situaciji da su uvek bili povezani i da je radno vreme premašivalo zadate vremenske okvire. Stručnjaci su ovo uzeli kao rizike od prekomernog stresa, anksioznosti, pa čak i depresije. Prema studijama, ljudi koji rade od kuće imaju veću verovatnoću da će prekovremeno raditi od kancelarijskih radnika.\nRezolucija omogućava zaposlenima da isključe svoje kancelarijske telefone i ne odgovaraju na radne poruke nakon radnog vremena, bez štetnih posledica. / Ibna


Ovaj bosanskohercegovački grad leži na srebru i zlatu: Kompanije traže još zemljišta, nude nevjerovatne svote novca – Region Live\nOvaj bosanskohercegovački grad leži na srebru i zlatu: Kompanije traže još zemljišta, nude nevjerovatne svote novca\nProbna iskopavanja koja su započela još 2017. godine, nedavno su dala vrlo ohrabrujuće rezultate i podatke, zbog kojih kompanija Adriatic Metals itekako želi da produži ugovor za istraživanje ruda u bosanskohercegovačkom gradiću, Varešu, zbog velikih otkrića.\nOpštinsko vijeće je već odobrilo zahtjev ove kompanije, pa je tako Adriatic dobio vlasništvo nad tri polja u kojima se vrše istraživanja, i to u području Veovače i Rupica. Nakon što su obavili seriju uspješnih probnih iskopavanja u kojima su pronašli zlato, srebro, bakar, cink i olovo, kompanija je spremna da uloži još sredstava, kako bi mogli proširiti područje svog istraživanja.\nKompanija je naišla i na lokalno odobravanje i podršku, pa pomoću modernih načina iskopavanja nastavljaju svoj rad demonstrativno i u skladu sa ugovorom koji su potpisali sa predstavnicima vlasti Vareša. O ovim istraživanja izvještavao je i australijski list, The West Australian, koji je također iznio jako optimistični stav po pitanju ovih iskopavanja na području Bosne i Hercegovine.\nKonačno se pojavila u javnosti sa djecom: Pogledajte kako izgleda sin Dragane Mirković (Foto)\nDeset najvećih strahova svakog muškarca: Ovo su stvari koje ga čine nesretnim i zbog kojih će vas ostaviti


Glavni „moskovski“ Amerikanac zamenjuje Skota - Sputnjik Srbija\nGlavni „moskovski“ Amerikanac zamenjuje Skota\n08:40 18.06.2019 (osveženo 11:21 18.06.2019) Preuzmite kraći link\nAko američkog ambasadora u Beogradu Kajla Skota zameni zamenik šefa misije SAD u Moskvi Entoni F. Godfri, Srbija će dobiti diplomatu koji prema zvaničnim podacima glavno iskustvo nije sticao u regionu, piše „Politika“, ali dodaje da to ne znači da nema i znanje.\nU Godfrijevoj zvaničnoj biografiji, u kojoj se ne navodi njegovo godište, piše da ima decu starosti 25, 17 i 16 godina i da je zadužen za upravljanje ključnim aspektima odnosa SAD i Rusije, piše „Politika“.\nKako se navodi, on je do 2017. godine imao zvanje ministra savetnika za politička pitanja, a pojedini ga smatraju i glavnim u Ambasadi SAD u Moskvi, jer su funkcije ambasadora Džona Hantsmana i njegovog prethodnika Džona Tefta svedene na reprezentativne.\nGodfri je radio kao zamenik američkog ambasadora u Jerevanu od 2004. do 2007. godine, a pre toga je radio u ambasadama SAD u Zagrebu, Dablinu i Minsku.\nNeposredno pre dolaska u Moskvu, bio je direktor kancelarije za Irak u Birou za pitanja Bliskog istoka u Stejt departmentu, a u zvaničnoj biografiji zabeleženo je i da je 12 godina proveo u mornarici SAD, gde je njegov poslednji zadatak bio primena sporazuma o kontroli naoružanja SAD i SSSR-a.\nNavodi se da je u privatnom sektoru Godfri radio kao robni menadžer u uvozno-izvoznoj firmi koja je poslovala s bivšim Sovjetskim Savezom.\nEntoni Godfri, ambasador, zamena, Skot Kajl


Venecija u opasnosti | Turizam za Vas i Nas : Tourism for you and us\nVenecija u opasnosti\nVenecija ima kapacitet da dnevno primi 33.000 turista, a ovaj grad svakog dana poseti u proseku 59.000 turista.\nOgroman broj turista koji posećuju Veneciju, građenje nekretnina i neadekvatan pomorski saobraćaj uzrokuju lagano uništavanje ekosistema lagune u Venecijanskom zalivu, saopštila je italijanska nevladina organizacija „Italija nostra“.\n„Prema rezultatima studije realizovane 1998. godine, Venecija ima kapacitet da dnevno primi 33.000 turista. Taj grad svaki dan prošecno poseti 59.000 turista“, rekao je arhitekta Kristijano Gaspareto.\nPrema oceni stručnjaka „Italije nostre“, „Venecija treba da primi ograničen broj turista koji su rezervisali turistički aranžman“.\nTa nevladina organizacija se protivi i planovima opštine da u blizini Venecije izgradi novi grad sa depoima, preduzećima i kazinima, koji bi sa drugim gradovima trebalo da bude povezan brzom železnicom.\n„Italija nostra“ oštro kritikuje i plan prema kojem bi ispod Venecijanske lagune trebalo da se izgradi tunel dugačak devet kilometara.\n„Venecija je zaista u opasnosti“, rekla je predsednica „Italije nostre“ Aleksandra Motola Molfino i dodala da treba pronaći rešenje koje bi obezbedilo dugoročni razvoj.


Pregršt medalja višegradskih džudista sa takmičenja na Palama\nVIŠEGRAD – Višegradski džudisti, na Prvenstvu Republike Srpske za seniore i memorijalnom džudo turniru za mlađe selekcije “Rajko Kušić”, koja su proteklog vikenda održana u Palama, ostvarili su odlične rezultate. U kategoriji do 90 kilograma Vasilije Šipčić je osvajio…\nUspjeh mladih višegradskih džudista\nZLATO ZA STJEPANOVIĆA, SREBRO ZA TANOVIĆA VIŠEGRAD – Na prvenstvu BiH u Džudou za mlađe pionire i kadete, održanom u nedelju u Zvorniku, mladi takmičari džudo kluba „Višegrad“ ostvarili su zapažene rezultate. U konkurenciji pionira, kategorija do 46 kilograma,…\nDvije bronze za mlade džudiste\nVIŠEGRAD – Na Palama je u subotu, 5. aprila, održano prvenstvo RS u džudou za mlađe kategorije dječaka i kadete. Džudisti iz Višgrada, Miloš Stjepanović i Marko Tanović, osvojili su bronzane medalje. Ovim rezultatima su se plasirali na državno…\nČETIRI MEDALjE U JAKOJ KONKURENCIJI VIŠEGRAD – Mladi takmičari Džudo kluba „Višegrad“ osvojili su četiri medalje na Međunarodnom turniru, koji je uz učešće džudista iz Srbije, Hrvatske, Crne Gore i BiH, održan 15. marta u Trebilju, potvrdio je Saša…


Devet testova na koronavirus u Srbiji, svi su bili negativni | Boom93\n„Oni su pod pojačanim nadzorom jer su bili u zatvorenoj sredini, gde je cirkulacija virusa vrlo intenzivna i to se odnosi na sve respiratorno prenosive viruse – kada se nađete u sredini koja ima zatvoren sistem cirkulacije vazduha, kao što su veliki brodovi, avioni, zgrade sa centralizovanom klimatizacijom koje ne poseduju antivirusne filtere“, rekao je Stevanović.\n„Devet sumnjivih slučajeva sa Instituta za infektivne i tropske bolesti je do sada testirano i svi su bili negativni. Mi posedujemo i neke skrining testove šire palete detekcije, ali se u principu uvek koriste testovi ‘Torlaka’ za odbacivanje sumnje na koronavirus“, rekao je Stevanović.\nInstitut „Torlak“ je nacionalna referentna laboratorija koja radi testove na korona virus za potrebe cele države.\n„U ovom trenutku moramo svi da se ponašamo odgovorno, ako je moguće izbegavati odlazak u ugrožena područja gde se pojavljuje transmisija koronavirusa, a svi koji se vraćaju iz tih područja treba da postupaju po uputstvima sanitarnih inspektora na granicama i nadležnih epidemiologa“, poručio je Stevanović.\nZelenović: ‘Sporazum s narodom’ nije prekršen odlukom da učestvujemo na izborima u Šapcu


Rajs u Barseloni | Double - Double\nRajs u Barseloni\nJuly 27, 2016 Nemanja T.\tLeave a comment\nBarselona je juče ozvaničila potpisivanje ugovora na dve godine sa bivšim igračem Himkija Tajrisom Rajsom.\nRajs (185cm, 29 godina) dolazi posle odlične sezone u Himkiju (više za njega nego za Himki) u kojoj se predstavio kao jedan od najboljih igrača na spoljnim pozicijama. Barcokas je dovođenjem Rajsa osvežio krv rostera Barselone, ubacivši eksplozivnog Amerikanca u grupu sa igračima poput Navara, Aroja, Ribasa, Perperoglua.\nNe može se reći da je Barseloninu igru odlikovao nedostatak atleticizma, ali se sa Rajsom prelazi na novu dimenziju. Vrlo moćan u prodoru i u igri 1 na 1 Rajs ima istančan osećaj da prepozna trenutak slabosti u odbrani rivala, silovito se sruči ka košu i ostavi čuvare za sobom već na prvom koraku.\nLokomotiva je pod Barcokasom često dobijala oblik “run and gun” ekipe, opasne iz tranzicije, pa je moguće da će ovakav način igre pokušati da primeni i u Barseloni. Rajs bi u takvoj igri mogao da dobije ulogu sličnu sjajnom Dilejniju, koji je bio predvodnik Lokomotivinog ofanzivnog učinka.\nBarselona u trenutnom rosteru ima odlične šutere za tri poena, zanimljivo za posmatranje će biti koliko će prostora Rajs dobiti na tom polju. On je u Himkiju, zajedno sa Švedom, bio vlasnik lopte i imao je veliku slobodu da odlučuje kako će je upotrebiti. Kada strogo govorimo o procentima Rajs sa 30.8% uspešnosti za tri poena prethodne sezone u Evroligi ne spada u sam vrh šutera.\nMeđutim u njegov skorerski potencijal se sa prosečnih 12.4 poena po utakmici ne može sumnjati. Rajs pogađa i promašuje u serijama, kada ga krene postaje neprijatno nezaustavljiv u zasipanju koša protivnika. Još bitnije je da ti koševi često dolaze u prelomnim trenucima, pa rival ostane u minusu iz koga se teško vraća. Iako mu je direktan napad na koš često primarna odluka, Rajs je prethodne sezone imao vrlo uspešnu saradnju sa visokim igračima Himkija iz pik end rola, beležeći u proseku 6.1 asistenciju po meču.\nAgresivan je i u odbrani, pa se sa ukupno 28 ukradenih lopti našao na 16. mestu Evrolige u sezoni 2015/2016. Ono što bi trebalo da popravi je broj izgubljenih lopti (3 po meču), mada će to zavisiti od uloge koju će mu dati i načina igre koju će forsirati Barcokas. Dovoljno je reći da se Lokomotiva pretodne sezone nalazila na vrhu liste Evrolige po ukupnom broju izgubljenih lopti.\nOno što je možda i najbitnije za Barselonu je što Rajs ima iskustvo osvajanja Evrolige sa Makabijem 2013/14 i Evrokupa sa Himkijem 2014/15, pokupivši usput i individualna priznanja. Upravo to treba timu koji od 2009/10, kada je osvojio Evroligu, nije uspeo da dogura do finala, iako se konstantno nalazi u vrhu evropske košarke.


Finansijski instrumenti | studenti.rs\nPočetna Skripte Bankarstvo/Finansije Finansijski instrumenti\nObjavio platypus 11. april 2014. Prijavi dokument\nSvako tržište, kako globalno tako i segmentirano izražava odnose dva ključna ekonomska agregata:\n( a ) ponude i\n( b ) tražnje. Relacija odnosa ova dva agregata utiču na nivo cena koje se formiraju saglasno izraženom odnosu ponude i tražnje.\nOsobenosti odnosa koji se izražavaju za tržište u realnom sektoru ekonomije jednako važe i za segmente tržišta koji funkcionišu u finansijskoj sferi. Pri tome treba istaći da finansijsko tržište ima svoje osobenosti koje se ispojavalju kako za prostor, vreme i način funkcionisanja tako i za strukturu tržišnih materijala koje se javljaju kao predmet kupoprodajnih transakcija na finansijskom tržištu.\nKao što je već predhodno ukazano finansijsko tržište je mesto objedinjavanja novčanih sredstava iz različitih izvora gde se formira potencijal ponude i tražnje. Svaki deo tog kapitala teži ka plasmanima sa najvećim prinosom i time se kapital locira tamo gde može doneti više i preduzetnicima i vlasnicima kapitala.\nJedna od najznačajnih funkcija finansijskih tržišta je njihova transferna funkcija. Transfernu funkciju finansijsko tržište obavlja kao primarno tržište to jest tržište gde se vrše kreiranje finansijskih instrumenata. Učesnici na finansijskom tržištu se javljaju kao klasični finansijski posrednici ( banke ) i institucionalni investitori ( osiguravajuće organizacije i penzioni fondovi ). Na finansijskom tržištu je moguće uspostaviti i neposredni odnos emitenta i kupca. Tada je reč o procesu dezintermedijacije.\nFinansijsko tržište, može se reći, predstavlja organizovani sistem za promet finansijskih instrumenata, tj. hartija od vrednosti koje mogu biti dugovne i vlasničke u zavisnosti od roka njihovog dospeća, kao hartije od vrednosti na tržištu novca i hartije od vrednosti na tržištu kapitala. Hartije od vrednosti na tržištu novca su najlikvidnije hartije od vrednosti sa rokom dospeća do jedne godine sa niskim ili nikakvim rizikom, dok hartije od vrednosti na tržištu kapitala imaju rok dospeća duži od godinu dana. Neke od hartija na tržištu novca su: kratkoročne državne obveznice, depozitni cerifikati, bankarski akcepti, komercijalni zapisi, federalni fondovi, ugovori o rekupovini. Neke od hartija vrednosti na tržištu kapitala: srednjoročne i dugoročne državne obveznice, obveznice lokalnih državnih organa, korporativne obveznice, hipotekarne založnice, obične akcije, preferncijalne akcije, zamenjive ili kovertibilne hartije od vrednosti. Izvedene hartije od vrednosti mogu biti kratkoročne, sa rokom dospeća manjim od godinu dana i dugoročne sa rokom dospeća preko jedne godine. Dakle, mogu, po ročnosti, biti hartije od vrednosti i na tržištu novca i na tržištu kapitala (opcije, varanti, fjučersi).\nFinansijske institucije, bave se pružanjem finansijskih usluga. Svi finansijski transaktori mogu podeliti na nefinansijske i finansijske poslovne subjekte. Njihovo poslovanje, pre svega, se svodi na investiranje i hartije od vrednosti i tim putem stiču prihode od kojih, odbijanjem svojih obaveza prema investitorima i izvore njihovih sredstava, dobijaju čist prihod. Postoje različite vrste banaka: centralne banke, komercijalne banke, razvojne banke, poslovne banke, štedionice, emisione, univerzalne i specijalizovane. Depozitne finansijske institucije se nazivaju depozitnim jer osnovni izvor njihovih sredstava čine štedni depoziti. Nedepozitne finansijske institucije obuhvataju osiguravajuće kompanije, penzione fondove, finansijske kompanije i investicione fondove.


Ustanoviti fond, reprogramirati kreditne obaveze stradalih - Akta.ba\nUstanoviti fond, reprogramirati kreditne obaveze stradalih\n23.05.2014. 09:46 / Izvor: Federalna.ba\nRasprava u Predstavničkom domu Federalnog parlamenta povodom informacije o posljedicama katastrofalnih poplava u Bosni i Hercegovini odnosno Federaciji BiH rezultirala je zaključkom da Federalna vlada u roku od deset dana pripremi zakon o osnivanju federalnog fonda za elementarne nepogode.\n"Osnivanje i funkcioniranje tog fonda mora biti definirano kvalitetnim zakonskim rješenjem u kojem bi se preciziralo područje, subjekti i sadržaj djelovanja fonda, od faze prevencije elementarnih nepogoda do faze uklanjanja posljedica", obrazloženo je u ovom zaključku. Predložio ga je poslanički klub Stranke demokratske akcije (SDA) na današnjoj vanrednoj sjednici Predstavničkog doma održanoj u Sarajevu povodom katastrofalnih poplava u FBiH te povodom rebalansa ovogodišnjeg federalnog budžeta.\nVećinom glasova je podržana također inicijativa parlamentarnog odbora za ekonomsku i finansijsku politiku da se od Agencije za bankarstvo FBiH i svih banaka koje posluju na području FBiH traži da za sva pravna i fizička lica koja su pretrpjela značajne štete u poplavama uradi reprogram kreditnih obaveza u otplati glavnice kredita za najmanje godinu do dvije godine i da se otplata kredita pomjeri za naredne dvije godine.\nTakođer je inicirano da Parlament zatraži od Vlade da odluku o preraspodjeli novca od GSM licence stavi van snage te je revidira na način da se novac usmjeri na poplavljena područja.\nNaredni zaključak je predložio Kolegij Predstavničkog doma, a glasi da federalne institucije i javna preduzeća odmah poduzmu mjere za saniranje posljedica nesreće te donesu nove planove sistemske zaštite od prirodnih nedaća.\nPoslanik SDA Dževad Agić predlagač je narednog današnjeg zaključka Predstavničkog doma koji glasi da ministarstva i sve budžetske i vanbudžetske institucije čiji osnivač je Vlada i Parlament najkasnije za 20 dana dostave u proceduru programe utrošaka novca za 2014. te izmjene i dopune pratećih zakonskih i podzakonskih akata. Vlada je zadužena da na ovaj način obezbijedi 100 miliona KM.\nOsim ovih zaključaka, Predstavnički dom je danas odobrio Federalnoj vladi rebalans ovogodišnjeg budžeta FBiH, uslovljen vanrednim prilikama, ali i izostankom sedme novčane tranše od kreditnog stand-by aranžmana s Međunarodnim monetarnim fondom.\n"Prihode smo u odnosu na planirane povećali za 11,7 miliona KM, a rashode smanjili za 12,4 miliona KM i ukupni efekat na kraju godine bi, ako se sve ostvari kako je planirano, trebao biti 24,1 milion KM", kazao je poslanicima federalni ministar finansija Ante Krajina.\n"Kad su nastupile poplave, ovaj prijedlog je povučen i izvršena preraspodjela te formiran namjenski fond za pomoć od 10 miliona KM, 10 miliona KM predviđenih za nabavku air traktora sa stavke Civilne zaštite preusmjereno je za pomoć od poplava, a i tekuće rezerve su povećane za 4,4 miliona KM također za ovu svrhu", riječi su ministra finansija.\nNova predložena ukupna budžetska cifra je 2.369.391.648 KM, dok je dosad bila 2.357.715.456 KM.\nUporedo s predloženim rebalansom, odobrene su odgovarajuće izmjene Zakona o izvršenju ovogodišnjeg budžeta.\nO svemu tome danas treba da se izjasni i Dom naroda, također, na vanrednoj sjednici u Sarajevu.\n#Predstavnički dom Parlamenta FBIH\n#fond za pomoć


Hidraulični čekići i špicevi za čekiće - Grucom\nGume i felne za mehanizaciju\nHidraulični čekići i špicevi za čekiće\nHidraulični čekići predstavljaju snažne građevinske alate i služe za rušenje betonskih konstrukcija ili razbijanje kamena. Namenjeni su za rad u teškim uslovima i na lokacijama gde miniranje nije moguće.\nKod nas možete nabaviti hidraulične čekiće za vaše gradjevinske mašine kao i širok spektar rezervnih delova za vaš čekić, nezavisno od toga koji je proizvodjač i model ćekića. U ponudi su špicevi za\nDostavite nam sve potrebne podatke o vašoj mašini i pronaćićemo odgovorajući hidraulični čekić za vas.\nU zavisnosti od svrhe upotrebe čekića, takođe je važno odabrati odgovarajući vrh – špic čekića.\nPravi izbor odgovarajućeg vrha – špica za hidraulični čekić je prvi korak ka maksimalnoj efikasnosti čekića i produženom životnom veku. Postoji mnogo različitih vrsta špiceva koje možete poručiti preko nas.


Aquaplan / Wellness / Aroma terapija / O aroma terapijiBack\nŠta je aroma terapija ?\nAromaterapija je primena čistih eteričnih ulja za poboljšanje zdravstvenog stanja i kvaliteta života. Efekti prirodnih biljnih ulja otkriveni su još pre 6000 godina, prvi zapisi o tome nađeni su u egipatskim hramovima, i od tada se koriste u lečenju i kozmetici. Načini primene su mnogobrojni, od lokalnih i opštih kupki u kućnim uslovima, aroma lampi i mirišljavih sveća, inhalacija, do aromamasaža individualno odabranim uljima prema osobi i problemu na koji želimo da utičemo, a sve sa ciljem da se klijent opusti kako fizički tako i psihički.\nAromaterapijaje potpuno prirodan metod ublažavanja i otklanjanja različitih tegoba. Eteričnim uljima se pojačava delovanje masaže, akupresure i bioenergije. Neophodno je da budu visoko kvalitetna, čista biljna bez hemijskih dodataka (na papiru ne ostavljaju mastan trag, veoma su isparljiva, uglavnom su lakša od vode) jer veoma brzo prodiru u krvotok i dalje se prenose po čitavom organizmu (prirodno ulje je aktivnije od sintetički proizvedenog i izaziva manje nepovoljnih reakcija). Ovo je jako važno jer svestranost njihovog delovanja na organizam izdvaja aromaterapiju i eterična ulja koja se koriste od nekih drugih metoda.\nDelovanjem na poremećene aktivnosti (eterična ulja imaju antibakterijska, antimikrobska i antivirusna svojstva, napadaju klice, ali ne oštećuju tkiva) uspostavlja se ravnoteža u funkcioisanju organa. Svako ulje ima višestruko dejstvo, otuda velika efikasnost aromaterapije, ni jedno ne utiče samo na jednu bolest ili tegobu. Lavanda je antiseptik ali istovremeno ublažava umor i depresiju, poboljšava raspoloženje (miris eteričnih ulja može da utiče na stanje uma putem mirisnog trakta, sićušni molekuli mirisa deluju na centralni nervni sistem izazivajući psihičko-psihološku reakciju), pomaže kod glavobolje i migrene. Ulje tamjana povećava krvni pritisak, ali u isto vreme deluje umirujuće, smiruje kašalj i pomaže kod astme.\nU aromaterapiji ulja se dovode u organizam na dva načina, disajnim putevima (inhalacija) i kroz kožu (kupke, masaža, nega lica i tela, lokalno utrljavanje, komprese). Eterična ulja prodiru izuzetno brzo kroz kožu, najpre u masne delove kože a zatim kroz ostale slojeve i tako dopiru u krvotok, apsorbuju se za 20 do 70 minuta. Masaža je najdelotvorniji postupak u aromaterapiji i najbrže donosi rezultate, kontakt eteričnog ulja sa nervnim završecima u koži trenutno dovodi do opuštanja.U aromaterapiji ulja se dovode u organizam na dva načina, disajnim putevima (inhalacija) i kroz kožu (kupke, masaža, nega lica i tela, lokalno utrljavanje, komprese). Eterična ulja prodiru izuzetno brzo kroz kožu, najpre u masne delove kože a zatim kroz ostale slojeve i tako dopiru u krvotok, apsorbuju se za 20 do 70 minuta. Masaža je najdelotvorniji postupak u aromaterapiji i najbrže donosi rezultate, kontakt eteričnog ulja sa nervnim završecima u koži trenutno dovodi do opuštanja.\nAromaterapijom delujemo na :\nna probleme izazvane hormonskim promenama (PMS),\nEterična ulja utiču na jačanje imuniteta i održavanje zdravlja kako kod zdravih osoba koje žele da spreče pojavu gripa i raznih infekcija tako i kod onih koji su oboleli kako bi se što pre osećali dobro.


Obavještenje UINO BIH za bh privredne subjekte – EUR 1 obrazac – Pozitiv\nObavještenje UINO BIH za bh privredne subjekte – EUR 1 obrazac\nOdređeni broj privrednih subjekata se posljednjih dana suočio sa nedostatkom obrazaca EUR 1, koji bi u značajnoj mjeri doveo do otežanog izvoza domaćih proizvoda i poskupljenja ukupnih troškova izvoza. Navedeno može dovesti i do nekonkurentnije pozicije za izvozno orijentisane proizvođače, te do prestanka izvoza određenih proizvoda, što bi svakako moglo rezultirati nastupanjem nesagledivih negativnih posljedica za privredu.\nSlijedom informacije dostavljene od strane Uprave za indirektno oporezivanje BiH, Vanjskotrgovinska/Spoljnotrgovinska komora Bosne i Hercegovine obavještava da je UINO na zalihama imala određenu količinu obrazaca EUR 1 – obrazaca kojima se dokazuje porijeklo proizvoda iz neke zemlje, pa tako i iz BiH, te su tokom prošle sedmice postojeće zalihe raspoređene na lokacije po carinskim ispostavama gdje su obrasci EUR 1 bili najpotrebniji.\nTrenutno na svim lokacijama, odnosno svim carinskim ispostavama UIO postoji dovoljna količina EUR 1 obrazaca, te se poslovni procesi, odnosno izvozno carinjenje roba može nesmetano odvijati.\nTakođer, raspisan je ponovni postupak javnih nabavki za vršenje usluga štampanja obrazaca, te je otvaranje ponuda po novo raspisanom tenderu 31. maja 2022. godine.


Linus Torvalds odgovara — Grupa korisnika GNU/Linux operativnog sistema - Novi Sad\nYou are here: Home / Vesti / Linus Torvalds odgovara\nLinus Torvalds odgovara\nby Nikola Kotur — last modified May 16, 2007 03:57 PM\nLinus Torvalds, glavni tvorac Linux kernela i nezvanični vođa zajednice otvorenog koda, je prokomentarisao nedavnu izjavu Majkrosofta da GNU/Linux operativni sistem krši 235 Majkrosoftovih patenata.\nKao i uvek u svom maniru, Linus je odgovorio iskreno i grubo. Poznat po tome što nema dlake na jeziku, rekao je: "Mnogo je verovatnije da Majkrosoft krši patente. Ukoliko bi izvorni kod za Windows mogao biti tema istog kritičkog pregledanja, što je slučaj sa Linuxom, ispalo bi da Majkrosoft krši patente koje drže druge kompanije."\n"Osnove teorije operativnih sistema su bile postavljene krajem šezdesetih godina. IBM verovatno poseduje hiljade osnovnih patenata", dodao je Torvalds. "Stoga, cela priča 'imamo listu i nećemo da vam kažemo' treba nešto da vam govori. Zar zaista ne mislite da bi Majkrosoft, ukoliko bi imao neki pravi patent, došao da nas i vikao 'nja nja nja nja!'".\nZavršavajući sa Torvaldsovim zaključkom da je Majkrosoft srećniji sa širenjem laži i straha, nego da izgubi na eventualnom suđenju, skrećem vam pažnju na komentar Ivana Jelića i članak Pola Grejema čije ime govori sve: "Majkrosoft je mrtav". [članak je na engleskom jeziku]


„BUSINESS INSIDER“ OTKRIVA – Mnoge zemlje EU ne smeju da uvedu sankcije Rusiji\n„BUSINESS INSIDER“ OTKRIVA – Mnoge zemlje EU ne smeju da uvedu sankcije Rusiji\nNajveći svetski interenet-portal insajderskih vesti naveo je razloge zašto mnoge zemlje EU, za razliku od SAD, ne žure da uvedu sankcije protiv Rusije.\n”Dok su sankcije SAD protiv Rusije usmerene protiv najbližih saradnika Putina, EU uvela ih je protiv činovnika mnogo nižeg ranga, i samo onih koji su na neki način bili povezani sa pridruživanjem Krima Moskvi” – piše analitičar Pol Ejms.\nOn smatra da u većini slučajeva sve se objašnjava ekonomskim uzrocima. Kao dokaz svojih reči analitičar navodi nekoliko cifara.\n39 milijardi 717 miliona dolara suma je koju je dobila Rusija 2012. godine od Holandije, Irske, Kipra i Luksembrurga prema poslednjem proračunu Centralne banke RF. Ova suma, piše Ejms, očigledno pokazuje da 4 male evropske države investiraju u ekonomiju Rusije više od svih stranih investicija, ostavljajući daleko iza sebe takve ekonomski moćne zemlje kao što su Nemačka i SAD.\n”Mada Holandija, Irska, Kipar i Luksembrug ne vole kada ih nazivaju ”poreskim rajem”, veći deo novca koji odatle dolazi u Rusiju u stvari je novac ruskih kompanija ili prosto bogatih Rusa koji koriste prednosti velikodušnog evropskog poreskog sistema u pogledu stranaca” – piše analitičar. To se tiče ne samo ruskih građana. Tako nedavna istraživanja koja je objavio holandski list De Volksrant pokazuje da mnoge velike kompanije čitavog sveta koriste Holandiju kako bi izbegle uplatu poreza u domovini. Ipak, ogroman čriliv ruskog novca preko ove zemlje može da objasni zašto su one raspoložene mnogo manje ozbiljno prema sankcijama protiv RF, smatra Ejms.\nPored toga, ogroman broj francuskih radnika u brodogradilištima rizikuje da se nađe na ulici ako predsednik Fransoa Oland reši da zamrzne posao izgradnje dva visokotehnološka nosača helikoptera Mistral. I to će obavezno udariti po njegovom rejtingu, koji se i tako nalazi na vrlo niskom nivou, pri tome u mnogome zbog neuspeha u borbi protiv nezaposlenosti. Rusija će insistirati na isplati kompenzacija ako ugovor od milijardu 650 miliona dolara za izgradnju brodova Vladivostok i Sevastopolj ne bude ispunjen.\nNeke evropske zemlje, na primer Bugarska, Letonija, Litvanija, Finska, Estonija i Slovačka potpuno zavise od isporuka ruskog prirodnog gasa. 34 odsto ukupnog gasa u Evropi je ruski gas na kojem stanovnici EU kuvaju hranu, na kojem rade fabrike po čitavoj EU. To daje Moskvi snažnu polugu delovanja. Tako 2009. godine u toku konfrontacije po gasnom pitanju Rusije sa Ukrajinom bio je zatvoren gasovod u Evropu, posle čega stanovnici zavisnih zemalja ostali su da se smrzavaju u sred zime, piše analitičar.\nŠta više, mnoge evropske zemlje zavise i od ruske nafte, uglja i čak goriva za nuklearne centrale, jer potrebe EU za uranijumom na četvrtinu se popunjavaju isporukama iz RF. Ruski energetske kompaniej takođe sklapaju uzajamno korisne poslove sa takvim zapadnim gigantima kao što su VR i Šel. Pri tome Litvanija i Estonija najviše govore o neophodnosti uvođenja sankcija protiv Rusije.\nPol Emjs navodi politički faktor koji objašnjava zašto evropljani ne žure sa sankcijama: Neke stranke desnog usmerenja i evropski skeptici koji podržavaju Putina, računaju da ovog meseca dobiju izbore za Evropski parlament. Mada je to samo oko 10% svih zakonodavaca u parlamentu EU, oni imaju prilično moćan i uz to rastući uticaj u mnogim zemljama. Tako francuski Nacionalni front koji je apologeta Putina, kako se očekuje, zauzeće najviše mesta u Evropskom parlamentu iz Francuske, isto se može reći za britansku Partiju nezavisnosti čiji lider Najdžel Faraž naziva Putina političarem kojem se najviše divi. A holandska Partija slobode koja vodi na izborima, optužuje EU za ukrajinsku krizu.\nPrema njegovim rečima, bivi premijer Francuske Fransoa Fijon i bivši kancelar Nemačke Gerhard Šreder potpuno su na strani Rusije, pri tome oni nastavljaju da ostaju prilično uticajne figure u svojim zemljama.\nNa taj način, zaključuje Ejms, mnogi evropljani, posebno u južnim zemljama, u kontekstu ekonomske krize poslednjih 5 godina ne izražavaju poseban interes da se bore protiv Rusije koja ponovo postaje supersila, zbog Ukrajine, zemlje koja je za njih daleka i nije tako važna.\nhahahah i cigani holandjani


Dodik: Ostvariti što veću saradnju sa policijom Srbije\nMilorad Dodik je rekao da je impresioniran onim što se moglo videti na obeležavanju Dana MUP i Dana policije u Beogradu.\n"Potpuno je zanovljena i tehnički opremljena policija Srbije koja je garant svakog uspešnog i sigurnog dana i noći u Srbiji. I nama u RS, koji sarađujemo sa policijom Srbije, veoma je važno da vidimo da se ovde ulaže, ne samo u opremu, nego i u obuku i osavremenjivanje svih metoda delovanja savremene policije", rekao je Dodik za medije iz Republike Srpske.\nDodao je da će i RS posle ovog sagledati i svoje resurse i pokušati da ostvari što veću konekciju i saradnju sa policijom Srbije.\n"Nama je veoma važno da u svim mogućim segmentima maksimalno sarađujemo sa Srbijom", istakao je Dodik, prenosi RTRS.\nZahvalio je predsedniku Srbije Aleksandru Vučiću i Vladi Srbije, svim ministrima i premijeru Srbije za direktnu pomoć koju pružaju Republici Srpskoj, dodajući da se se zahvaljujući 10 miliona evra sada u Srpskoj realizuju mnogi projekti.\n"To je nešto sasvim novo u odnosu na ono što smo imali pre. To govori da je Srbija opredeljena da sarađuje sa nama u skladu sa Dejtonskim sporazumom i svim onim savremenim dostignućima saradnje na ovom nivou. Å½elim da čestitam svim pripadnicima policije Srbije Dan policije", rekao je Dodik.\nObeležavanju Dana MUP-a i Dana policije u Beogradu prisustvovao je i ministar bezbednosti Bosne i Hercegovine Dragan Mektić.\nMektić je tokom posete Beogradu, kako prenosi Fena, razgovarao sa ministrom unutrašnjih poslova Srbije Nebojšom Stefanovićem o bezbednosnoj situaciji, saradnji u borbi protiv organizovanog kriminala i razmeni informacija.\nZaključeno je da je neophodno unaprediti saradnju policija dve države i pravovremenu razmenu informacija, saopšteno je iz Ministarstva bezbednosti BiH.


Referendum u RS - vetar u ledja Dodiku\nŠta očekivati posle nedeljnog referenduma u Republici Srpskoj - pitanje je koje ovih dana postavljaju mnogi, a na koje gotovo da niko nema odgovor. U regionu će verovatno doći do novih nestabilnosti, a u ovom trenutku se čini da će najveći dobitnik dešavanja oko referenduma biti predsednik Republike Srpske Milorad Dodik, koji je na ovaj način pojačao svoj politički rejting pred lokalne izbore koji u BiH slede nedelju dana posle referenduma.\nTri dana uoči referenduma o Danu Republike Srpske, predsednik Srpske Milorad Dodik sastao se u Moskvi sa ruskim kolegom Vladimirom Putinom. Iako je Dodik pre puta izrazio očekivanje da će u razgovoru biti dokazano njihovo prijateljstvo i duboko razumevanje, a da će ekonomija biti osnov za razgovor, susret u Moskvi pokrenuo je lavina nagađanja o stvarnim razlozima posete. Rusija je jedina zemlja koja otvoreno podržava Dodikove referendumske težnje, čak i na zvaničnim sastancima Saveta za implementaciju mira:\n"Prvi put Rusija na poslednjim sastancima izričito glasa protivno onome kako glasaju ostale zemlje članice. Ovaj put sa vrlo direktnom, bezrezervnom podrškom održavanju referenduma sa ovim pitanjem u RS", kaže Cvijetin Milivojević iz agencije Pragma.\nSuština glasanja, odnosno referendumsko pitanje o Danu Republike Srpske, od početka je na margini ove kampanje. U Republiku Srpsku i Milorada Dodika sve oči su uprte iz straha i neizvesnosti: Hoće li, posle ovog, biti i referenduma o otcepljenju?\n"Kao što ste primetili, član Predsedništva BiH iz redova srpskog naroda, Ivanić, je otišao korak dalje i rekao – dobro, ako nam zabranjuju referendum o danu RS, kako se on trenutno formalno zove, onda ćemo da pravimo referendum o danu nezavisnosti RS, ili Danu državnosti RS. I tako možete ići u nedogled. To je jedna kapric priča iz niko ne može izaći srećan", ističe Milivojević.\nAnalitičari i posmatrači događaja u BiH referendumu pripisuju i predizborni karakter s ciljem homogenizacije biračkog tela pred lokalne izbore koji će uslediti nedelju dana posle.\n"Dodik se ponovo pojavljuje kao glavni politički činilac u BiH, i naterao je opoziciju da i ona igra po negovim uslovima, i da pristane na ovaj referendum. Inače bi od ljudi, od svojih birača, bila proglašena za izdajničku jer ne brani interese RS. A plus toga, on kapitalizuje ovaj referendum za predstojeće lokalne izbore", ukazuje Aleksandar Popov iz Centra za regionalizam.\nReferendum u RS, Srbiju je ponovo doveo u položaj između čekića i nakovnja. Premijer Aleksandar Vučić s jedne strane trpi pritisak Brisela i Vašingtona da utiče na promenu Dodikovog kursa, dok sa druge strane, patriotski front u Srbiji od premijera očekuje da stane uz njega. Čini se da je neuverljivo “ne” referendumu je najviše što je Vučić mogao da ponudi prilikom nedavnog susreta sa delegacijom Republike Srpske u Beogradu:\n"Možda stvarno sad Beograd nije imao snagu da ga ubedi da odustane od referenduma. Ali, da li se sada u to može uveriti Brisel da je to tako, ili je to samo simulacija. Ako Dodik nije izbijao iz Beograda poslednjih meseci, on je bio na svim događajima, ja sam mislio da je on predsednik Srbije postao, a ne Nikolić. Onda logično Brisel očekuje da zvanični BG ima uticaj na njega i da može da ga spreči da uradi nešto što nije po volji međunarodne zajednice", kaže Popov.\nZanimjivost, koja situaciju u Bosni čini još težom, je činjenica da ni bosanski Hrvati nemaju ništa protiv referenduma u Republici Srpskoj, što je potvrdio i hrvatski član Predsedništva BiH Dragan Čović prilikom nedavnog susreta sa Aleksandrom Vučićem u Beogradu:\n"Politički predstavnici Hrvata imaju jasan stav u odnosu na to. Zašto oni to čine – ne zbog velike ljubavi prema Srbima, ili velike mržnje prema Bošnjacima. Ili obrnuto. Postoji njihov, vrlo legitiman nacionalni stav – oni jesu u ovom trenutku kao kolektivitet najugroženiji na teritoriji BiH. To nije sporno", navodi Milivojević.\nDejtonski sporazum je zaustvio rat, ali nije obezbedio stabilan mir. Vreme nije bitno popravilo ni prilike, niti odnose u Bosni, i zato u ovom momentu izgleda da niko nema održivo rešenje za velike probleme.


ZRENJANIN DOMAĆIN MEĐUNARODNOG SKUPA O PIVARSTVU\nZRENJANIN – Prvi naučno – stručni simpozijum o pivu, pivarstvu i hmeljarstvu svečano je otvoren u ponedeljak uveče, u kongresnoj sali Hotela „Vojvodina“, uz pozdravnu reč gradonačelnika Zrenjanina Čedomira Janjića.\nOn je učesnicima međunarodnog skupa poželeo prijatan boravak u gradu na Begeju, u vreme održavanja 32. po redu manifestacije „Dani piva“, koja traje do 3. septembra.\n– „Dani piva“ su najstarija manifestacija ovakve vrste kod nas, a kao uspešan recept kasnije su je uzeli i neki drugi gradovi. Ponosimo se što je ovo jedna od najposećenijih manifestacija u Srbiji i trudimo se da uvek unapređujemo sadržaje i kvalitet programa. Ovim simpozijumom „Dani piva“ dobijaju novi kvalitet i program koji se bazira na naučnom i stručnom prilazu jednoj zanimljivoj temi – istakao je gradonačelnik Janjić, dodajući da postoji mogućnost da se u Zrenjaninu, u kojem pivarstvo datira od davne 1745. godine, ponovo proizvodi pivo.\nSkupu se obratio i generalni sekretar Udruženja pivara Evrope Pjer Olivije Bergeron, koji se zahvalio na pozivu za učešće na simpozijumu i najavio podršku ovakvim skupovima u našoj zemlji.\nPredsednik Udruženja slovenačkih pivara Matej Oset istakao je važnost produbljivanja znanja o pivarstvu i proizvodnji piva, ocenjujući da je zrenjaninski simpozijum korak u dobrom pravcu.\nIzvršna menadžerka pivara Srbije Rebeka Božović naglasila je da u zemlji koja ima tri veka dugu tradiciju u proizvodnji piva, neke stvari moraju da se rade od početka.\n– Svi misle da je pivarstvo grana koja beleži rast, ali to nije tačno. U Srbiji imamo pad potrošnje od 2008. godine za 14,5 posto, a u međuvremenu nestalo je i oko 20 posto proizvodnje – upozorila je Božović.\nPredsednik Organizacionog odbora simpozijuma Radovan Pejanović zaključio je da je u Zrenjaninu upriličen događaj koji promoviše znanje, iskustvo i tradiciju u proizvodnji, sa ciljem da se dođe do zaključaka koji bi bili prosleđeni i državnim organima.\nTagovigradonačelnik Zrenjanina Čedomir Janjić hotel vojvodina zrenjanin pivarstvo pivo Simpozijum\nUTAKMICA REŠENA VEĆ U PRVOM POLUVREMENU\nSVEČANOM LITIJOM OBELEŽENA SLAVA GRADA (FOTO)


Četvrtak, 17.01.2019 22:31\n02.08.2018 FK Mačva 737\nU okviru 03. kola Super lige Srbije, šabačka Mačva sutra gostuje ekipi Čukaričkog. Utakmica se igra u Beogradu od 20 časova, a direktan prenos obezbeđen je na Televiziji Arena sport.\nNa konferenciji za novinare FK Mačva, u najavi kola šef struke crveno-crnih Dragan Aničić je istakao da Šapčane iz kola u kolo čekaju sve teže utakmice.\n„Posle Spartaka i Napretka, pred nama je još teži rival ekipa Čukaričkog, koja posle Zvezde i Partizana, prvo u organizacionom kao i u finansijskom smislu najbolje stoji. Po igračkom kadru je možda ove godine Crvena zvezda najjača, ali je Čukarički možda i druga ekipa po kvalitetu. Biće to jako težak posao, sigurno je da su oni favoriti jer imaju dosta igrača koji dugo igraju Super ligu. Postoji način svako da se pobedi znam kako se može pobediti Čukarički i to nije nimalo lako. Ja verujem u svoje igrače i ako oni budu verovali u sebe koliko ja verujem u njih onda možemo da očekujemo povoljan rezultat. Pokušaćemo da protivniku nametnemo naš stil igre, u kojoj meri to budemo uradili takav će ishod i biti“, objašnjava Aničić.\nPrvotimac Nenad Gavrić kaže da je Čukarički odličan tim koji u svojim redovima ima dosta kvalitetnih pojedinaca, ali to ne sme biti nikakva prepreka u ostvarenju cilja. „Puškarić, Bojić, Bogosavac, Docić...su odlični igrači, ali uz dobru analizu videćemo i mane i vrline ekipe Čukaričkog. Očekujemo dobru utakmicu i nadam se da ćemo u Šabac doneti bodove“, rekao je Gavrić.\nMiodrag Gemović kaže da je je cela ekipa motivisana da zabeleži još jedan pozitivan rezultat. „Mi smo dobili na samopouzdanju pobedom u prošloj utakmici sa ekipom Napretka, naravno da ćemo dati sve od sebe da nastavimo niz sa dobrim rezultatima. Sutra nas očekuje težak susret jer je evidentan kvalitet u ekipi Čukaričkog, ali uz disciplinovan pristup igri od prvog minuta nadam se da ćemo izboriti pozitivan rezultat“, naveo je Gemović.\nIzuzetno dobra fudbalska partija koju su igrači Mačve pokazali u prošlom meču sa ekipom Napretka, daje dodatnu snagu crveno-crnima i motiv da daju svoj maksimum u narednim utakmicama protiv izuzetno jakih rivala. Do kraja ovog meseca, nakon utakmice sa Čukaričkim, Šapčani dočekuju ekipu Vojvodine, potom odlaze Radniku u Surdulicu, a zatim na domaćem terenu snage odmeravaju sa ekipom Partizana.


Uvoz svinja iz EU šteti domaćoj proizvodnji › Made-in-Germany.rs\nKako tvrde srpski stočari, zavedeni obećanjima da će se naše svinje masovno izvoziti u Rusiju, počeli su da tove prasiće, a sada kada su prasići postali tovljenici, čak ni domaće klanice nisu zainteresovane za otkup, jer masovno uvoze jeftine svinje iz Evropske unije (EU).\nOdgajivač Željko Simić iz Dublja u Mačvi, inače kraju Srbije poznatom po svinjarstvu, uložio je desetine hiljade eura u novi objekat za tov svinja. Po njegovim rečima, pošto su političari u Srbiji obećavali unosan posao izvoza svinja za Rusiju, ubacio je oko 500 prasadi u tov, ali stvarnost je, u odnosu na obećanja, sada sasvim drugačija, prenosi „B92“.\nSrpskim stočarima je 2008. godine obećavano da će pridruživanje EU preporoditi Srbiju, a 2014. da će im trgovinski sporazum sa Rusijom omogućuti dobar posao. Međutim kako se pokazalo, oba ova obećanja nisu imala veze sa realnošću, jer domaće svinje su spremne za isporuku, ali ni Evropska unija, ni velika Rusija, a ni naši klaničari nisu zaintesovani za otkup.\nZahvaljujući Sporazumu o pridruživanju EU, koji je trebalo da preporodi srpsko stočarstvo, domaće klanice od ove godine svinje uvoze iz Unije bez carine. U kombinaciji sa mnogo manjim troškovima tova u Evropi, gde su proizvođači oslobođeni monopola i raspolažu jeftinim kreditima, uz ogroman višak svinja, koji je stvoren zbog zabrana izvoza u Rusiju, efekti na srpsko stočarstvo su katastrofalni. U takvoj situaciji gotovo sve klanice iz Srbije uvoze žive svinje i otpadno meso iz Evropske unije.\nPretpostavlja se da je potražnja u Rusiji verovatno mala, zahaljujući sporazumima Rusije sa Kinom i švercu mesa preko Belorusije. Redakcija „B92“ je kontaktirala PR službu Ruske ambasade kako bi im saopštili teme sastanaka Amabsadora Čepurina sa nadležnima, ali nisu dobili nikakav odgovor. Takođe, prilikom kontakta sa nadležnim ministarstvima, rečeno im je da je Sporazum o pridruživanju EU potpisan i da Srbija nema mehanizme da spreči uvoz svinja, osim ukoliko se sa tim ne složi svih 28 zemalja potpisnica iz EU.\nŽeljko Simić, kao i hiljade njegovih kolega, za situaciju u kojoj se našao krivi državu koja je davala lažna obećanja i 2008. i 2014. godine i kaže da je to je sve bila propaganda, a da realno sada nema kome da proda svoje svinje.\nOd MiG na 03/02/2015 / Finansije, Investicije, Poljoprivreda, Prehranbena industrija / Ostavite komentar


Škoda smanjuje proizvodnju do kraja godine - BIGportal.ba\nŠkoda će “značajno umanjiti ili čak obustaviti” proizvodnju od 18. oktobra do kraja godine zbog globalne nestašice čipova koja pogađa automobilski sektor.\n“Čak ni Škoda Auto ne može da izbjegne ovu globalnu krizu”, izjavio je portparol češke komapnije Tomas Kotera. Aktuelne redukcije proizvodnje automobila do sada su najveće u centralnoj Evropi, a ekonomisti smatraju da će to uticati na celokupnu ekonomju Češke.\nŠkoda, koja posluje u sastavu nemačkog Volkswagena, je najveći češki izvoznik. Ova marka je već nagomilala desetine hiljada automobila koji su sklopljeni ali čekaju čipove. Prodajni saloni sastavljaju liste kupaca koji će mesecima čekati svoje automobile.\nKotera je rekao da Škoda želi da se fokusira na dovršavanje skoro kompletiranih automobila što je pre moguće, da bi kupci mogli da ih preuzmu.\nZbog ove redukcije, Škoda će ove godine verovatno napraviti sličan broj automobila kao prošle, odnosno oko 1,15 miliona vozila, saopštilo je češko udruženje proizvođača automobila. Ranije se očekivalo da će proizvodnja dostići 1,3 miliona auotmobila.\nPored Škode, koja je prethodno obustavila proizvidnju i krajem septembra, prošlog meseca se sa problemima suočila i Toyota u fabrici u češkom Kolinu.\nU Mađarskoj, gde fabrike imaju Mercedes-Benz i Suzuki, proizvodnja automobila takođe je morala biti redukovana, a proizvodnaj je opala i u Nemačkoj.


utorak, 24 decembar 2013 22:14\nVUKOVAR, 24.12.2013 - Svim vernicima katoličke veroispovesti najuže vođstvo Naše stranke sa saradnicima upućuje najiskrenije čestitke povodom Božića.\nČelni ljudi Naše stranke predsednik Jovan Ajduković i generalni sekretar Dragan Todić su sa saradnicima u svoje i u ime članova i simpatizera čestitali vernicima katoličke veroispovesti nastupajući Božić i poručili da je porodica osnovno, glavno i ničim drugim zamenljivo jezgro međuljudskih odnosa.\n- Porodica je osnovno merilo svih zajednica i sa nadom u bolju međuljudsku saradnju čestitam svim vernicima katoličke veroispovesti Božić sa rečima čestit Božić i svako dobro - poručio je predsednik Naše stranke Jovan Ajduković.\nSlično je poželeo i generalni sekretar stranke Dragan Todić.\n- Centar svakog zajedništva i svakog jedinstva je porodica. U to ime želim svim vernicima katoličke veroispovesti čestit Božić uz želju za još boljom saradnjom sa pripadnicima drugih veroispovesti - rekao je Todić u izjavi za medije.\nViše iz ove kategorije « Vreme (ne)dostojanstvenog snalaženja Čestitka za Božić 2015 »\nServer Time: 22-09-2017 13:44:57


Pens bez komentara o pozivu Kim Džong Una predsedniku Južne Koreje\n► Pens bez komentara o pozivu Kim Džong Una predsedniku Južne Koreje\nAmerički potpredsednik Majk Pens je zahvalan predsedniku Južne Koreje Mun Džae-inu na potvrdi "posvećenosti kampanji maksimalnog globalnog pritiska", rekla je Pensova portparolka Alisa Farah upitana za komentar o novom razvoju događaja na Korejskom poluostrvu.\nDirektan komentar o odluci severnokorejskog lidera Kim Džong Un da pozove predsednika Južne Koreje na samit u Pjongjangu je izostao, navela je agencija AP.\n"Potpredsednik (SAD) je zahvalan što je predsednik Mun potvrdio snažnu posvećenost kampanji maksimalnog globalnog pritiska i njegovu podršku nastavku sankcija", rekla je Pensova portparolka.\nPoziv Kim Džong Una upućen predsedniku Južne Koreje prenela je sestra severnokorejskog vođe, Kim Jo Džong.\nKako je ranije danas saopštio Seul, navedeno je da je Kim Džong Un spreman da se sastane sa liderom Južne Koreje "što je ranije moguće".\nMajk Pens je stigao u četvrtak u Južnu Koreju, gde je predvodio delegaciju SAD na otvaranju Zimskih olimpijskih igara, u nameri da ubedi Seul da zauzme oštriji stav prema Severnoj Koreji.


Prva polovina godine odlična: ŠKODA AUTO značajno povećala operativni profit i prihod - GARAŽA\nU kontekstu aktuelnih izazova globalne pandemije COVID-19 i nedostatka poluprovodnika, ŠKODA AUTO je povećala isporuke vozila za više od petine u odnosu na prošlu godinu, u prvih šest meseci ove godine. Proizvođač automobila zabeležio je posebno snažan rast isporuka vozila u Rusiji (+54,3%), Indiji (+31,2%), istočnoj Evropi (+35,0%) i zapadnoj Evropi (+30,9%). U prvoj polovini 2021. godine, ŠKODA AUTO grupa* povećala je prihod od prodaje za 35,2% na godišnjem nivou na 10.199 milijardi evra, dok je operativna dobit značajno porasla za 327,2% na 974 miliona evra u istom vremenskom periodu, što je takođe premašilo brojku za pretpandemijsku 2019. godinu. Povrat od prodaje dosegao je vrlo visok nivo od 9,6% u prvoj polovini godine.\nThomas Schäfer, izvršni direktor ŠKODA AUTO, kaže: „Možemo se osvrnuti na snažnu prvu polovinu godine. Uprkos nedostatku poluprovodnika i uticaju pandemije, uspeli smo čak i da poboljšamo rezultate predpandemijske 2019. godine. Čestitao bih celom ŠKODA timu na ovom sjajnom performansu! To nam je dalo odličnu osnovu za uspešnu implementaciju naše nove korporativne strategije NEXT LEVEL – ŠKODA STRATEGY 2030.“\nSa svojom novom NEXT LEVEL – ŠKODA STRATEGY 2030, brend uspešno prolazi kroz ovu deceniju transformacije. Kao deo strategije, kompanija postavlja ambiciozne ciljeve u područjima održivog rasta, razvoja novih prodajnih regija i elektrifikacije. Do 2030. ŠKODA AUTO planira da postane jedan od pet najprodavanijih brendova automobila u Evropi. Da bi to postigao, češki proizvođač automobila fokusira se na posebno pristupačne početne modele i snažan, elektrifikovan portfolio modela. Osim toga, ŠKODA nastoji da postane vodeći evropski brand u Indiji, Rusiji i\nsevernoj Africi. U saradnji s Volkswagen Grupom i partnerima iz politike i poslovanja, ŠKODA AUTO takođe radi na uspostavljanju Republike Češke kao središta za elektromobilnost.\nŠKODA AUTO Group* – Ključne brojke u prvoj polovini godine, januar-jun 2021/2020**\n* ŠKODA AUTO Grupu čine ŠKODA AUTO a.s, ŠKODA AUTO Slovensko s.r.o., ŠKODA AUTO Deutschland GmbH, SKODA AUTO Volkswagen India Private Ltd. i udeo u kompaniji OOO VOLKSWAGEN Group RUS.\n** Odstupanja u postotcima izračunavaju se iz zaokruženih brojki.\n*** Obuhvata proizvodnju u ŠKODA AUTO Grupi, isključujući proizvodnju u partnerskim pogonima za montažu u Kini, Slovačkoj, Rusiji i Nemačkoj, ali uključujući i druge brendove Grupe kao što su SEAT, VW i AUDI; proizvodnja vozila bez delova.\n**** Uključuje prodaju ŠKODA AUTO Grupe distributivnim kompanijama, uključujući i druge brendove Grupe, kao što su SEAT, VW, AUDI, PORSCHE i LAMBORGHINI; prodaja vozila isključujući delove.\nU centralnoj Evropi proizvođač automobila isporučio je kupcima 97.400 vozila u prvoj polovini 2021. godine (u poređenju sa 84.400 vozila od januara do juna 2020; + 15,4%). Na domaćem češkom tržištu, ŠKODA je povećala isporuke kupcima za 11,7% na 44.000 vozila (39.400 vozila u istom periodu prethodne godine).\nU istočnoj Evropi, bez Rusije, kompanija je povećala isporuke kupcima za 35,0% na 22.500 vozila (od januara do juna 2020: 16.700 vozila).\n2021 prodaja škoda\nPrevious post:Novi KIA Sorento stigao u Srbiju\nNext post:Valvoline i Auto kuća Kole – Zemun uručili Fiat 500 Hybrid Dolcevita srećnom dobitniku


Srećan ti rođendan, Novi Sade! - LSVNS\nNovi Sad – Na zgradi Lige socijaldemokrata Vojvodine u Novom Sadu danas je ponovo raširen veliki transparent na kojem piše „Novi Sad je nama glavni grad“, a na više lokacija desetine aktivista i aktivistkinja LSV dele bombone i letke kojima čestitaju 272. rođendan svom gradu.\n-Srećan ti rođendan, Novi Sade – poručuju ligašice i ligaši uz podsećanje da je ovaj grad evropska prestonica.\n-Povelju slobodnog grada dobio je od Marije Terezije 1. februara 1748. godine.\nJedan je od najlepših evropskih gradova na Dunavu. U njemu živi preko 20 različitih nacija, govori se različitim jezicima i piše različitim pismima, a na ulicama su mu svakodnevno hiljade ljudi iz čitavog sveta. Uprkos teškom životu u okruženju, Novi Sad uspeva da se strateški razvija, gradi, osavremenjuje i progresivno širi.\nProšle godine bio je Omladinska prestonica Evrope, a sledeće godine će biti Evropska prestonica kulture.\nJedan je od najprestižnijih univerzitetskih i urbanih centara i nesporni lider ovog dela Evrope – ističu članice i članovi Gradskog odbora Lige socijaldemokrata Vojvodine u lecima koje dele širom Novog Sada i poručuju:\nVolimo te, glavni grade!\nPrethodni tekstPrekrečen još jedan grafit mržnje\nSledeći tekstLiga ide na izbore po bolji rezultat nego pre četiri godine


Mlada reprezentacija Srbije - Blic Sport\nMlada reprezentacija Srbije je posle velike drame, i na krilima igrača Zvezde i Partizana, stigla do prve pobede u kvalifikacijama za Evropsko prvenstvo.\nMlada reprezentacija Srbije savladala je u prijateljskom meču u Dohi reprezentaciju Katara (2:1), a uspeh ima posebnu težinu jer je ostvaren protiv selekcije koja je bila sastavljena od igrača do 23 godine za razliku od tima selektora Gorana Đorovića koji je za ovu priliku pozvao i nekoliko najtalentovanijih 18-godišnjaka iz generacije rođene 1999.godine.\nPORUKA SELEKTORA Đorović: Momci, tako se bori za dres ove zemlje\nSelektor mlade reprezentacije Srbije Goran Đorović čestitao je svojim fudbalerima na zasluženoj pobedi nad Rusijom u meču kvalifikacija za Evropsko prvenstvo (3:2).\nLalatović pozvao čelnike FSS da dođu u Poljsku i pruže podršku “orlićima”\nMlada reprezentacija Srbije došla je u Bidgošć gde će boraviti sve do 23. juna i poslednjeg meča koji igramo u Grupi B sa Španijom. Sva tri duela (Portugal, BJR Makedonija, Španija) Srbija će igrati u ovom poljskom gradu na stadionu kapaciteta 20.247 mesta a sudeći po dočeku koji je domaćin upriličio za srpsku ekspediciju, utisak je da će Đurđević, Maksimović i saigrači imati veliku podršku.\n“ORLIĆI” SAMOUVERENI Grujić i Ožegović se uzdaju u kvalitet\nMladi reprezentativci Srbije Ognjen Ožegović i Marko Grujić ocenili su da ekipu na Evropskom prvenstvu u fudbalu u Poljskoj očekuje težak posao, ali veruju da poseduju kvalitet i da mogu da se nose sa najboljim selekcijama na kontinentu.\nTalentovanom vezisti Sergeju Milinković-Saviću kao da nije suđen dres Srbije. Za “A” tim ne igra jer se ne uklapa u sistem selektora Muslina, a sada je, nakon veta Rimljana, zauvek završio i sa mladom reprezentacijom.\nNOVI SELEKTOR "ORLIĆA" Lalatović: Želim da reprezentacija bude svetinja, imam pobednički temperament!\nNovi selektor mlade fudbalske reprezentacije Nenad Lalatović smatra da je cilj ekipe da se plasira u polufinale Evropskog prvenstva u Poljskoj u junu.\nSIVIĆ MOŽE DA ODAHNE Grujić se priključuje “orlićima”!\nFudbaler Liverpula Marko Grujić pridružiće se saigracima iz mlade reprezentacije Srbije i biće na raspolaganju selektoru Tomislavu Siviću za meceve protiv Norveške u baražu za plasman na prvenstvo Evrope.\nFejsal Mulić srećan zbog debija: Sjajno sam prihvaćen u reprezentaciji Srbije\nČlan mlade fudbalske reprezentacije Srbije Fejsal Mulić rekao je da je zadovoljan zbog debija u toj selekciji, koja je na startu kvalifikacija za Evropsko prvenstvo 2017. godine pobedila Litvaniju sa 5:0.\nĆurčić: Verujemo u svoj kvalitet, u duele bez straha i prevelikog poštovanja\nSelektor mlade reprezentacije Srbije Radovan Ćurčić rekao je da je Belgija ozbiljan protivnik, ali da se nada dobrom rezultatu u kvalifikacijama za Evropsko prvenstvo.\nMlada reprezentacija Srbije savladala je vršnjake iz Bugarske sa 4:1 na debiju trenera Aleksandra Jankovića pred domaćom publikom u prijateljskom meču u Inđiji.


Evo šta omiljena poza u seksu otkriva o vašem karakteru, iznenadićete se\nTanjug 19. maja 2022. 17:03\nVAŠiNGTON – Specijalni izaslanik EU za dijalog Beograda i Prištine Miroslav Lajčak objavio je danas da je, tokom trodnevne posete Vašingtonu, imao niz „intenzivnih i produktivnih konsultacija“ o saradnji EU i SAD na Zapadnom Balkanu i napretku u dijalogu.\n„Upravo sam završio svoju trodnevnu posetu Vašingtonu. Imao sam niz intenzivnih i produktivnih konsultacija o našoj saradnji EU i SAD na Zapadnom Balkanu i napretku u dijalogu o normalizaciji odnosa između Kosova i Srbije“, napisao je Lajčak na Tviteru.\nOn je objavio i fotografije susreta tokom posete Vašingtonu na kojim se, između ostalog, vidi da je razgovarao i sa specijalnim izaslanikom SAD za Zapadni Balkan Gabrijelom Eskobarom.\nKijev: FSB sprema Beloruse da se ukljuce u rat ako zatreba\n16:03: Bivši potpredsednik vlade Milošević saslušan u Uskoku\n16:02: Suncokretovo ulje moći će da izvoze samo proizvođači\n12:55: Željko Tanasković: Generalni sekretar OS S zloupotrebljava položaj\n12:55: Tanasković: Gensek OS S Knežević zloupotrebljava položaj


Srpski zvaničnici sa šefom UNMIK-a\nKancelarija UNMIK-a na Kosovu\nU sklopu redovne posete Beogradu pred predstojeću sednicu Saveta bezbednoti UN o radu UNMIK-a, šef UNMIK-a Zahir Tanin razgovarao je sa najvišim srpskim zvaničnicima - predsednikom Srbije Tomislavom Nikolićem, direktorom Knacelarije sa Kosovo i Metohiju Markom Đurićem i ministrom spoljnih poslova Ivicom Dačićem.\nŠef UNMIK-a Zahir Tanin sastao se u Beogradu sa najvišim državnim zvaničnicima Srbije - predsednik Srbije Tomislav Nikolić je u razgovoru sa Taninom ocenio da su napori Srbije da Kosovo ne postane država uspešni sve dok UNMIK obavlja svoju ulogu u obimu i na način kao i do sada.\nKako se ističe u saopštenju pres službe predsednika, Nikolić je tom prilikom istakao da zabrinjavaju očigledne namere pojedinih albanskih političara da se stvori velika Albanija.\nAko Albanci misle da ne moraju da naprave nikakve ustupke, a pri tome da provociraju i prete, u velikoj su zabludi, ocenio je Nikolić i dodao da je Beograd spreman da ustupi Albancima na Kosovu, onoliko koliko dobija Zajednica srpskih opština.\nIako se situacija u regionu Balkana zaoštrila, Nikolić je rekao da ne očekuje da dođe do oružanih sukoba, dok je Tanin izjavio da je UNMIK puno radio na terenu, pružajući podršku institucijama u uspostavljanju vladavine prava, ljudskih prava, dijalogu zajednica i doprinoseći miru i bezbednosti i borbi protiv terorizma. Tanin je izrazio očekivanje da će se dijalog Beograda i Prištine nastaviti, navodi se još u saopštenju.\nDirektor Kancelarije za Kosovo i Metohiju je tokom susreta sa Taninom preneo zabrinutost srpske Vlade zbog serije izjava albanskih političkih predstavnika kojima je, kako je ocenio Marko Đurić, produbljena atmosfera nepoverenja u srpsko-albanskim odnosima i učinjen opasan korak ka destabilizaciji regiona.\nU saopštenju iz Kancelarije se navodi da je razgovarano o političkoj i bezbednoj situaciji na Kosovu i Metohiji i perspektivama dijaloga Beograda i Prištine. Đurić je naglasio da Beograd želi puno sprovođenje dogovora postignutih u Briselu - pre svega onih koji se odnose na Zajednicu srpskih opšti-na.\nSa šefom misije UNMIK Zahirom Taninom razgovarao je i ministar inostranih poslova Ivica Dačić - tokom susreta je istaknut je značaj daljeg nesmanjenog angažovanja UNIMIK-a u oblastima ključnim za opstanak, normalan i dostojanstven život Srba i pripadnika drugih nealbanskih zajednica na Kosovu i Metohiji, navodi se u saopštenju sa sastanka.


OPŠTINA BOJNIK PRVI PUT OBELEŽILA SVOJ DAN - Televizija Leskovac\nU znak sećanja na oslobođenje bojničkog kraja u Velikom, odnosnom Prvom svetskom ratu, opština Bojnik danas je prvi put obeležila svoj dan – 7. oktobar.\nNa svečanoj sednici u zgradi Doma kulture, predsednik opštine Bojnik Nebojša Nenadović podsetio je prisutne goste na to da je od prošle godine do danas u Bojniku urađeno mnogo, ali da će lokalna samouprava nastaviti da ulaže u razvoj opštine.\nKao jedan od značajnijih projekata o kojima je govorio, Nenadović je naveo infrastrukturno opremanje agrobiznis zone u Kosančiću na površini od 53 hektara. U narednom period, prema njegovim rečima, posebna pažnja posvetiće se zapošljavanju mladih.\nU okviru obeležavanja Dana opštine, potpisan je sporazum o saradnji sa severnomakedonskom opštinom Rankovce, a prikazan je i film o postignućima lokalnog rukovodstva u prethodnih godinu dana. Na svečanoj sednici održanoj ovim povodom, najzajslužnijim pojedincima i najboljim učenicima uručene su oktobarske nagrade.\nTags: DAN OPŠTINE BOLJNIK, OPŠTINA BOJNIK\nUHAPŠEN ZBOG PRETNJI I VREĐANJA


Privatna srednja medicinska skola Beograd - 4 godine - Privatna srednja medicinska Školest Beograd\nObrazovanje > Četvorogodišnji obrazovni profili\nSrednjoškolski obrazovni centar svojim učenicima omogućava upis na sledeće smerove.\nPored tradicionalnih pet smerova, naša škola je akreditovana za realizaciju programa obrazovanja za dva nova unikatna obrazovna profila čiji programi predstavljaju odgovor na potrebe savremenog čoveka.\nNovi savremeni profili u privatnoj srednjoj školi\nPrvi se odnosi na obrazovanje tehničara za fitnes i zaštitu zdravlja koji odgovara na potrebu savremenog načina života čoveka da na organizovan i stručno osmišljen način upražnjava fizičke aktivnosti.\nDrugi novi obrazovni profil odnosi se na obrazovanje stilista saradnika koji podrazumeva pružanje usluga u oblasti negovanja estetskog stila (odevanja, šminke, modnih detalja i drugih aspekata estetske kulture).\nDva nova profila predstavljaju perspektivno obrazovanje i pravi su izbor za mlade ljude koji vole zdrav život i umetnost.\nUnapređujući stalno kvalitet obrazovnih programa inovativnim metodama Škola za medicinu i estetiku svim svojim učenicima uspešno pomaže da pronađu pravi put do uspeha.


VUČIĆ IZ ISTANBULA: Važno je da Srbija i Turska nastave sa dobrom saradnjom, očekujem nastavak pritisaka na Srbiju – OnlineVesti\nby admin September 25, 2020, 11:40 am 1.7k Views\n“To je najviše u regionu Zapadnog Balkana, a kada sam postao predsednik vlade delili smo treće mesto po proseku plate sa Severnom Makednonijom i ispred nas su bili Crna Gora i BiH”, rekao je Vučić.\n“To je ono što generiše napredak u budućnosti, bolje plate i penzije i sve ostalo”, zaključio je Vučić.\nNa konstataciju novinara da se u medijima može čuti da Brisel i Priština prave “tajmaut” u dijalogu do izbora u SAD i moguće pobede Dzoa Bajdena, Vučić je rekao da, ako posmatra iz perspektive Srbije, može da postavi pitanje – “da, i šta onda”.\n“Nemam nikakve sumnje da bi Brisel voleo pobedu Bajdena i šta onda? Onda ćete da pritisnete Srbiju i kažete da ste ujedinjeni u najžešćem pritisku na Srbiju, da Srbija mora da uradi to. Mi kažemo da, hoćemo, moramo, možemo, ali nešto. A to što želite od Srbije nije sigurno da možemo i hoćemo. I šta ćemo onda”, pita Vučić.\n“Tako što će da se govori o diktaturi u Srbiji, pritom skrivajući ekonomske rezultate kako se, kako kaže, ne bi videlo kako diktator ima bolje rezultate od velikih demokrata. Onda će preko fondacija da uplaćuju pare svakome ko kaze da brine o tri lista u Beogradu ili bilo kom mestu u Srbiju ne bi li napravili atmosferu za rušenje Vučića”, kaže Vucičh.\nOpet je upitao “i šta onda”?\n“Onda će kao u nekim drugim zemljama u regionu dobiti nekoga da potpisuje sve što stigne, da imate pravo da vršite uvide u tužilačke, sudske spise, spise bezbednosnih agencija… Nađite ljude koji to hoće, nema problema”, rekao je Vučić.


Porodica Čikoš iz Totovog Sela gazdinstvo pretvorila u bio-baštu - Mladi na selu\nOzbiljna proizvodnja - na 20 "zdravih" hektara u Totovom Selu 30 vrsta organskog povrća. Čikoši gaje i organske ruže\nArpad Čikoš i njegova porodica iz Totovog Sela kod Kanjiže poljoprivredno gazdinstvo su pretvorili u „Bio-baštu Čikoš“, pa su posvećeni proizvodnji zdrave hrane. Arpad i njegova supruga Karolina, stasavaju i sinovi Noe i Mate, a u asortimanu organskog načina proizvodnje u setvenoj strukturu imaju preko 30 vrsta povrća. Povrh svega, sačuvana je i porodična tradicija u proizvodnji sadnica ruža.\n- Ovom sezonom smo potpuno zadovoljni, jer su svi usevi dobro rodili, zahvaljujući tome što je bilo dosta padavina i nije bilo toliko troška za navodnjavanje. Ove godine troškovi za navodnjavanje su bili osrednji, a inače imamo mogućnosti za navodnjavanje deset od preko 17 hektara u organskoj proizvodnji. Nije bilo izuzetno velikih vrućina i to se videlo na prinosima, ali kakva će biti prodaja to ćemo tek videti u narednih šest meseci – kaže Arpad Čikoš.\nVećina povrća iz „Bio-bašte Čikoš“ završava na tržištu Beograda, ali prema rečima Čikoša u poslednje vreme pojačava se potražnja i u manjim gradovima, u prvom redu Subotici i Novom Sadu.\n- Kupcima uglavnom isporučujemo sveže povrće, ne stižemo vremenski da se više posvetimo proizvodnji prerađevina u čemu imamo iskustva, ali to je zbog toga što uspevamo da prodamo sveže povrće. Cene su na prošlogodišnjem nivou, jer smo sa većim prinosima mogli da amortizujemo veće troškove u proizvodnji – objašnjava Čikoš.\nU setvenoj strukturi gazdinstva porodice Čikoš je najzastupljenije je korenasto povrće mrkva, cvekla, crni i crveni luk, a ima dosta svih vrsta kupusnjača.\nOrganska proizvodnja - puno traži ali kupaca ne fali\nGazdinstvo porodice Čikoš obrađuje ukupno 20 hektara, a kada površina od dva i po hektara prođe prelazni period, gazdinstvo će u celosti zaokružiti organsku proizvodnju, čak sa namerom da je i proširuju.\n- Ostajemo pri opredeljenju da razvijamo organsku proizvodnju, jer je potražnja za zdravom hranom sve izraženija. Na njivama gde ima mogućnosti za navodnjavanje proizvodimo povrće, dok na preostalim površinama je organska proizvodnja žitarica jer pored povrtarstva želimo da organsku proizvodnju našeg gazdinstva proširimo i na stočarstvo. Kompletnu proizvodnju u našem gazdinstvu orijentisali smo na organsku proizvodnju, a da se taj krug zatvori potrebno je bilo dosta vremena. Nameravamo u najskorije vreme da se posvetimo živinarstvu, pa nam je naredni korak proizvodnja jaja i živinskog mesa, jer imamo obezbeđen plasman našim direktnim kupcima kojima prodajemo organsko povrće i prerađevine od povrća - kaže Čikoš.\nU porodičnoj "Bio-bašti Čikoš" posla ima za Arpada i njegovu suprugu Karolinu, u jeku poslova i za sezonsku radnu snagu. Arpad je stekao diplomu srednje mašinske škole u Subotici, imao je ambicije da postana mašinski inženjer, ali okolnosti su bile drugačije. Kada mu je umro otac Šandor, vratio se u Totovo Selo i posvetio poljoprivredi. Arpadova supruga Karolina, rodom Kanjižanka, u istoj srednjoj školi je izučila zlatarski zanat. Međutim, pošto je Arpadu i Karolini poljoprivreda bila bliska, pošto su njihovi roditelji imali gazdinstva, opredelili za proizvodnju povrća, u početku za industrijsku preradu, ali su su se ubrzo opredelili za organsku proizvodnju i smatraju da nisu pogrešili.\n- Kada se rodio stariji sin, dosta sam razmišljao čime ćemo hraniti decu, jer sam video kakve su tehnologije konvencionalne proizvodnje i uvideo da takva proizvodnja nije održiva na duže staze, da budućnost poljoprivrede i proizvodnje hrane nije da useve iz godine u godinu prskamo sintetičkim preparatima i gde ćemo time stići - upozorava Čikoš.\nPorodicu Čikoš nije obeshrabrila činjenica da sertifikovanu organsku proizvodnju u kanjiškoj opštini ima svega nekoliko gazdinstava, a ubrzo se uverio da su najveći gradovi i najveće tržište za zdravu hranu, jer 90 odsto povrća prodaje u Beogradu i Novom Sadu. Otuda smatra da ima prostora da se proizvodnja zdrave hrane unapređuje i razvija.\n- U organskoj proizvodnji mnogo je teže odbraniti usev od korova, jer u ranoj fazi vegetacije korovi znatno brže rastu od šargarepe, pa usev treba četiri do šest puta ručno očistiti od korova. U odnosu na konvencionalnu proizvodnju, u organskoj proizvodnji najskuplja je živa radna snaga. Izdaci za gorivo za mehanizaciju su daleko manji od izdataka za ručno okopavanje, plevljenje, vađenje i berbu. Po hektaru u organskoj proizvodnji potrebno je angažovanje jednog radnika, pa i malo više, a u konvencionalnoj ratarskoj proizvodnji žitarica jedan radnik mehanizacijom može da obradi stotinu hektara, tako da je velika razlika u zapošljavanju radne snage u organskoj i konvencionalnoj proizvodnji, a i u troškovima - ukazuje Čikoš.\nČikoš napominje da iz godine u godinu nešto uči i ima prilike i mogućnosti da se unapređuje kvalitet i postižu bolji prinosi.\n- Ako se troškovi i ne povećavaju, razlika ne ostaje proizvođačima nego se kroz održavanja cene na istom nivou postiže konkurentnost na tržištu – uverava Čikoš.\nTržište organske hrane je u porastu, pa je porodica Čikoš zadovoljna što se uporedo sa tržištem zdrave hrane razvija i njihovo gazdinstvo. Kada ima viškova svežeg povrća, dodatni angažman nalaze u njegovoj preradi, pa se sa partnerima radi kišeljenje i pasterizovanje, jer i za to ima prostora za plasman u lancima zdrave hrane koje snabdevaju.\nNema im premca u uzgoju ruža\nUporedo sa organskom proizvodnjom povrća porodica Čikoš godišnje organskim načinom proizvodi i 10.000 sadnica ruža. Arpad priča da je proizvodnju ruža nasledio od roditelja, kojom se porodica Čikoš bavi već više decenija. Nekada je u Totovom Selu bilo desetak proizvođača sadnica ruža, ali sada je ružičnjak porodice Čikoš ostao jedini. Arpadova majka je svojevremeno savladala sve tajne uzgoja ruža kod nekada najpoznatijeg uzgajivača ruža iz ovog mesta Imre Olaha, koji je imao i svojih desetak priznatih sorti ruža.\n- Odrastao sam u ružama i veoma mi je drago da smo proizvodnju sačuvali. Ne mogu reći da od ruža imamo neki veliki profit, možda ga i nema, ali volimo time da se bavimo. Godinama smo postizali dobar plasman, pa sada ne želimo da prekinemo tradiciju. Sadnice isporučujemo agromarketima, međutim, ne planirmao povećanje proizvodnje – saznajemo od Arpada Čikoša.\nPoslednja izmena 13 Nov, 2016 09:47\nTagovi: gazdinstvo bio baštu čikoš povrća povrće ruža organskog organsku proizvodnju hranom proizvodnji


Digitalna Poljoprivreda - Avital\nNova era u digitalizaciji poljoprivrede\nU ovom segmentu Avital Agro nudi tri grupe najsavremenijih i najpouzdanijih tipova proizvoda, sisteme za nadzor i upravljanje, kontrolere i dozirne sisteme. Digitalna poljoprivreda nudi pametnije, brže i preciznije navodnjavanje, uzimajući u obzir karakteristike zemljišta, vremenske uslove i razvojni stadijum biljaka. Naša rešenja su zasnovana na cloud tehnologiji i predstavljaju situaciju na polju u realnom vremenu a kojima se može upravljati preko mobilnih uredjaja – laptopova ili mobilnih telefona, bilo gde i bilo kada.\nNa taj način proizvodjači mogu da upravljaju, kontrolišu i optimizuju navodnjavanje i fertigaciju u skladu sa specifičnim potrebama useva. Uz digitalnu opremu iz naše ponude, proizvodjačima je obezbedjena stabilna produktivnost, manji rizik i veća efikasnost, a što dovodi do veće profitabilnosti.\nŽelite da saznate nešto više o sistemu AKOLogic? Pozivamo vas da posetite našu web stranicu gde možete naći sve informacije o pametnoj poljoprivredi i načinu na koji sistem može da promeni vaš rad na bolje. AKOLogic je ovde za svakog farmer koji želi da ostvari uspeh i efikasnost u poslovanju!\nNetmaize daje moć informacija u ruke poljoprivrednika.\nPovećajte efikasnost vode\nPoboljšati zdravlje biljaka\nOdržavajte dosledne uslove vlage u zemljištu\nSmanjite stres biljaka\nPovećati produktivnost useva kukuruza\nDajući vam kontrolu bilo kada i bilo gde. Kontroler za navodnjavanje napravljen za uzgajivače i proizvođače širom sveta, ReinCloud® vam pomaže da organizujete svoje poslovanje prema svojstvu, zoni i opremi, olakšavajući brz pristup kontroli i nadgledanju vaše opreme zasnovane na ag.\nCropX senzor za nadgledanje tla koji su napravili farmeri za farmere je mnogo više od alata – to je jednostavan potez snage koji kontrolu useva sledećeg nivoa stavlja na dlan vaših ruku. Svaki senzor koristi hiljade tačaka podataka iznad i pod zemljom – uključujući zdravlje tla, ponašanje useva, precizne vremenske obrasce, mape topografije i još mnogo toga – kako bi maksimizovao performanse vašeg sistema za navodnjavanje Reinke.